Errigoraren saskiak eskuratzeko aukera, eskualdeko lau herritan - Tolosaldea - Tolosaldeko ataria\nErrigoraren saskiak eskuratzeko aukera, eskualdeko lau herritan\nTolosaldeko Ataria 2018-10-30 12:53\n5 urte euskarari puzka leloa aukeratu dute bosgarren urteurrenerako. Azaroaren 14ra arte Nafarroa hegoaldeko produktuez osatutako saskiak eskatzeko aukera izango da, eta diruaren %25 bertako euskalgintzari bideratuko zaio.\nBost urte dira Errigorak Nafar hegoaldeko uzta euskarari puzka kanpaina lehenengoz martxan jarri zuenetik. Euskarak eta elikadura-burujabetzak bultzatuta, bat egin zuten Nafarroa hegoaldeko eta Euskal Herriko hainbat eragilek, auzolanean aritzeko.\nHarrezkero Nafarroa hegoaldeko baratzeetako uztarekin saskiak osatu eta jasotako diruaren %25 euskara hauspotzeko erabili izan dute. 2013an, esaterako, 8.000 saski baino gehiago banatu zituzten eta azken bi urteetan 14.000 banatzera iritsi dira. Guztira 800.000 euro bideratu dira bost urteotan, Sortzen elkartearen bidez, Nafarroako zigortutako zonaldeetan euskara, ikastolak eta AEK indartzera, eta sare publikoan D ereduko taldeen sorrera sustatzera.\nBaina Errigoratik nabarmendu dutenez, Nafarroa hegoaldean euskarak dituen erronkak «oso handiak» dira, eta egoera horri buelta emateko, aurtengo kanpainan parte hartzea eskatu dute.\nSaskiak, eskualdeko lau herritan eskuragai\n23 ekoizlek osatutako bi saski izango dira aukeran: beltza –Errigoraren saski klasikoa– edo zuria –produktu bereziagoak jasotzen dituena–. Saski bakoitza 50 euroren truke eskuratu daiteke.\nEskualdean lau herritan eskuratu ahal izango dira saski hauek. Anoetan, Ikastolan; Ibarran, Uzturpe Ikastolan eta Goxobi goxoki dendan; Tolosan, Galtzaundi Euskara Elkartearen bulegoan, Inmakulada Ikastolan, Laskorain Ikastolan, Lizardi Elkartean, Orixe Institutuan eta Aitzol Udal Euskaltegian; eta Amasa-Villabonako Gaztetxean eta Zubimusu Ikastolan. Galtzaundi, Laskorain eta Villabonako Gaztetxearen kasuetan, gainera, online erreserbatzeko aukera ere bada.\nEuskara Amasa-Villabona Anoeta Ibarra Tolosa


DonostiaEuskaraz.eus - Egonean doazen geziak\nGarzia, JoxerraAlberdania, 2000 Saiakera\nBegi-ninia ere kabituko ez litzatekeen zirrikitutik kabitzen zaio begirada Joxerra Garziari. «Emaidazue zirrikitu bar, eta ikusten dudanaren berri emango dizuet», hala ematen du esaten duela autoreak liburu honetan.\nEta ikusten duenaren berri gezi itxurako pentsamenduen bidez ematen digu, jomuga jotakoan irakurleoi dardar doi bat eragitera iristen direnak. Kanoiek-eta jomuga suntsitzea dute xede. Geziok, berriz, azkura eragitea baino ez. Berak azkura sentitzen duelako jaurtitzen du gezilariak gezia, jomugan duenari azkura hori txertatu beste asmorik gabe.\nZenbaitek, bere maila intelektualaren gorentasuna adierazteko, «nik beti pentsatu izan dut horrela» esan ohi du, edozein delarik ere eztabaidagaia.\nBeharrik, pentsamenduaren gaitasunik behinena gauza eta egoerak aldatu ahala haietara egokitzekoa izanik, horrela mintzo denak ez dio bere buruari mesede handirik egiten.\nLabezomorro denak espantuz esnatu dira, lustraturiko zoruetan beren burua gizaki bihurtua ikusirik.\nEspaloietan, semaforoak hostogabetzen hasiak dira, orwelltzen.\nAire egokitura egokitu zirenetik, itxuragabe itsusitu dira mamuak. Behiala bizileku kuttun zituzten beldur-zoko beldurgarrien beldur bizi dira orain uneoro.\nIzara batean gorderik beren burua.\nIkara batean, haurrak noiz agertuko.\nEskola umeak solfeoko liburuak San Juan bezperako sutan erretzen: ilusio kiskaliak sol maiorrean.


André Bruyère - Wikipedia, entziklopedia askea.\nOrléans, 1912ko apirilaren 17a\nParis, 1998ko apirilaren 12a (85 urte)\narkitektoa eta French Resistance fighter (en)\nArte eta letren komendadorea (1996ko azaroaren 15a)\nAndré Bruyère —jaiotza-izena: André Bloch— (Orléans, Frantzia, 1912ko apirilaren 17a - Paris, 1998ko apirilaren 12a) arkitektoa izan zen.\nArkitekturako eskola berezian izan zen ikasle. Bruyère ezizena klandestinitatean hartu zuen. Frantziak nazien okupaziotik askatasuna lortu ondoren, Frantziako Erresistentziarekin edo deportazioarekin lotura zuten erakundeetan lan egin zuen. Gerra-garaiko biktimen monumentu nazionalaren proiektua egin zuen (1946), Mathausen kontzentrazio esparruaren frantses monumentua (1950) eta Fleury-Mérogisen deportatuen erresistentziako kideen Federazio nazionalaren zentroa (1948).\nAndré Bruyèrek Architecture d´aujourd´hui aldizkariaren bigarren alea (Premiazko soluzioak gaiaren ingurukoa) zuzendu zuen eta aldizkari horretako erredakzio batzordeko kide izan zen 1975. urtera arte. Dekoratzaile gisa altzariak sortu zituen, apartamentuak eta dendak antolatu eta laurogei banketxetik gora apaindu zituen BNPrako. Hainbat etxebizitza pribatu eraiki zuen, Maussannen batez ere. Sausset-les-Pinsen (1967) etxebizitza sail bat eraiki zuen, Quibéroneko talasoterapia zentroa, Saint-Cyreko zientzia-fakultatea (1968), etab. Arrautza-itxurako etxe orratz baten proiektua proposatu zuen Beaubourg lehiaketan (1971).\nISNI: 0000 0001 1077 4921\nBNF: 11894408c (data)\nOrriaren azken aldaketa: 7 iraila 2019, 18:31.


GAZE 2013 taldea | Gazteak ekinzale Gipuzkoa ekintzaile egiteko\n2013 honetan GAZEko arrautza berdearen oskoletik irtendako kumaldiaren arrakasta\nbistakoa da. Hona hemen, gure hiru ‘mosketariak’, elkarrekin. Langile itxura dute, ezta?\nJulenek (ezkerretik eskuinera) koadernoa du eskuetan, Xabik, berriz, liburuak, eta Liernik unibertsitateko karpeta…\nMartxoaren 4an atera genuen argazkia, Julenek San Frantziskora alde egin baino ordu\nbatzuk lehenago. Maleta egin gabe zeukan, eta horregatik atera zen aurpegi xelebre samarrarekin…\nJulen Arrizabalaga Gonzalez naiz, donostiarra, 1993an jaiotakoa. Nahiz eta donostiarra\nizan, familia erdia Arrasatekoa dut. Kayak surfa praktikatzen dut (piragua berezi batzuekin\nitsasoko olatuak surfeatzean datzan kirola), 2011n Mu nduko Txapelketako Junior Kategorian 1. postua lortu nuen, eta bertan, selekzioarekin ere, txapeldun izan ginen.\nHorrez gain, Mondragon Unibertsitateko Lidergo Ekintzaile eta Berrikuntza (LEINN) graduko ikaslea naiz. Bertan, beste 10 lagunekin batera, Kibber izeneko enpresa bat sortu dugu, bertatik ikasi eta gure ametsak lortzeko bidea egiteko.\nZer gauzekin disfrutatzen dudan? Olatuak, itsasoa, askatasuna, janaria, barre egitea, abenturazko eleberriak irakurtzea, gizartearen inguruko berriak, bidaiatzea, natura, lo egitea, irabaztea, musika, Asterix eta Obelix…\nIngeniaritza Zibileko hirugarren mailako ikaslea naiz UPV/EHUn. Zegama izeneko herri txiki batetik nator, nahiz eta nire ikasketengatik Donostian bizi naizen astean zehar.\nNire zaletasunak asko dira, baina batzuk aipatu beharko banitu, kirola (baloi/pilota batekin jardun daitekeen edozein kirol, mendia, eskalada…), marraztea, bidaiatzea… azpimarratu beharko nituzke.\nFutbola nire zaletasun handienetako bat izanik, nire denboraren zati handienetako bat honetan jarduten dut. Areto-futboleko talde txiki batean jokatzen dut aspaldidanik, eta nik ikasi dudana erakustearren, neska talde bat entrenatzen aritzen naiz.\nDatorren urtean, America Latina mugikortasun programarekin Txilera joateko aukera eman didate. Esperientzia berriak bizitzeko aukera bikaina iruditzen zaidanez, bi aldiz pentsatu gabe onartu nuen eskaintza.\nIlusio handiz hartu nuen GAZEko proiektu hau, denok barruan dugun pertsona ekintzailea ateratzeko aukera paregabea iruditzen baitzait. Baita guk zuei aterarazi ahal izatekoa ere!!\nXabi naiz, 22 urteko pasaitarra, Administraritza eta Finantzetako goi mailako graduko ikaslea. IES Xabier Zubiri-Manteo BHIn ikasten dut eta nire zaletasunen artean, irakurtzea, kirola, orokorrean, eta errugbia, zehazki, daude.\nLeonardo eta Comenius proiektuetan parte-hartze aktiboa izan dut eta horiei esker ikuspuntu oso ezberdineko jendearekin taldean lan egiten ikasi dut.\nOrain, ‘Kolabora’ lanetan, ikasitako guztia GAZE proiektuak suposatzen duen erronkan\nirudikatzea daukat helburu.


Begoñako galeriak bisitatzeko ibilbide "autogidatuak" osatu dituzte - Hiruka.eus\nKultura Getxo 2018-04-09 16:32\nBegoñako galeriak bisitatzeko ibilbide "autogidatuak" osatu dituzte\nBegoñako galerien mendeurrena ospatuko dute aurten. Hori dela eta, Getxoko Udalak eta Euskal Herriko Unibertsitateak "Punta Begoña, 100 urte, 100 ekintza" izeneko jarduera-programa jarri dute martxan.\nBegoñako galeriak, kanpoaldetik. | Ikusi handiago | Argazki originala\nDatozen hilabeteetan zaharberritzean begi bistakoak diren ikerketak erakutsiko dira, eta lekua kultur edukien sorgailu bilakatu duen egitasmoaren gizarteratzeagaz jarraituko da. Urte honetarako aurreikusitako ekintzen artean dagoeneko egin daitezken galerien bisitak (gidatuak eta autogidatuak) daude; baita mikro-antzerkiak, ipuin kontaketak eta aurrerantzean iragarriko diren erakustaldiak ere.\nImanol Landa Getxoko alkateak gogoratu duenez, Begoñako galerien egitasmoa, 1918 eta 1922 urte bitartean Horacio Echevarrietak eta Ricardo Bastidak sortutakoa, errealitate bihurtzen hasi da mende bat beranduago. "Udaleko hainbat sail eta departamentuen parte-hartzeari esker (Turismo, Hirigintza, Ekonomia, Komunikazioa eta Sistemak) eta EHU-UPVko hainbat lantaldeen lan koordinatuari esker eta oinarri teknikoei jarraituta, garapenean erabateko gardentasun eta gizarte, kultura eta sormen parte-hartzeari esker, eraikuntza hau goi mailako 'Art Galery' kultur gune bilakatuko dugu. Berreskuratze interbentzioak begi bistakoak izango dira datozen hilabeteetan Begoña eta Getxoko itsas-bazterreko edertasuna nabarmenduz eta bertakoen eta itsasoz, Abrako atearen bidez guregana datozenen sarbidea indartuz".\nAgustín Azkarate EHUko Kultur Paisaiak eta Ondarea Unesco Katedrako zuzendariak azaldu duenez, "urteetan eraikuntzaren eta honen kokapenaren ezagupenean egin dugu aurrera. Ikerketa honek multzoaren deskribapenean, arazoen jatorria eta protokoloak zehazteko eta egin beharreko ekintzen diagnosi zehatz bat egiten lagundu digu, bai eta hauen ordena ere".\nHori guztiaz gainera, sendotze prozesu sakonago bat bermatuko duten premiazko interbentzioak formalizatu dira: areto nagusiaren azpiko gunera sarbidea; areto nagusiaren iragazgaiztea; komunikazio dorretik hego-mendebaldeko galeriarako sarbide segurua; etxe-aurreko eta terrazetako landaretzaren garbiketa eta jatorrian galeriaren eraikuntzan zegoenaren berreskurapena; hondakinak jaso eta material zeramikoaren berreskurapena, eta hego-mendebaldeko galeriako sabai aizunaren kentzea eta finkatzea toki horretatik zirkulatze segurua egin ahal izateko obraren lizitazioa betetzear dagoela.\nBegoñako galerien gizarteratze prozesu horretan, aurten, eta berrikuntza moduan, orain arteko bisita gidatuei aukera berri bat gehituko zaie: bisita "autogidatuak". Punta-puntako teknologia batean oinarritutako sistema bati esker, bisitariek posible izango dute informazio dena eskura izatea beraien telefono mugikorretan.\nSistema horrek aurreikusitako bost ibilbideen artean aukeratzeko aukera emango die bisitariei (proiektua, galeriak, paisaia, ikerketa eta interbentzioak). Ibilbide horietan hainbat panelek jakin beharreko informazioa eskainiko die beste aplikaziorik instalatu beharrik gabe eta modu oso seguruan. Sistema hori galerien hormetatik harago ere hedatuko da (Arriluze ibilbidean zehar) bisitariei eraikuntzako informazioa uneoro eskura izatea eskainiz. Informazio guztia euskaraz, gaztelaniaz, ingelesez, frantsesez eta audio formatuan, informazio unibertsal bat bermatuz.\nModalitate horregaz, bisitariak libreki bertaratu ahal izango dira astelehen, eguazten eta eguenetan 11:30etik 14:30era eta 17:00etatik 20:00etara. Bariku, zapatu eta domeketan, berriz, 11:30etik 14:00etara eta 17:00etatik 21:00etara. Martitzenetan itxita izango da.\nBeste alde batetik bisita gidatuak gehitu egingo dira, profesionalen ahotik jasotako azalpen pertsonalizatu batek balore erantsia duelako. Informazio gehiago eta erreserbak, www.getxo.eus/turismo eta www.puntabegonagetxo.es.


Hemen zaude > biografiak > ameslariak\nameslariak > biografia\nAmeslariak taldea Bergaran sortu zen, Gipuzkoan, 1967. urtean. Jose Luis Mendia, Ramon Arbizu, Justo Idigoras, Javier Arbizu eta Iñaki Arriaran ziren taldeko abeslariak. Herrietako jaietan, dantzalekuetan eta antzeztokietan aritu ziren emanaldiak egiten.\nGarai hartako abeslari askok bezala, herri kultura suspertzeko orduan kantuak zeregin garrantzitsua jokatu behar zuela iritzita ekin zioten Ameslariak taldekoek kantatzeari. "Kantaria bera ere herria da. Herriak sortua. Haren kantuak, beraz, herriaren espresio izan behar dute. Abeslariak herriaren poza, maitasuna, herriaren haserrea eta ezinegona ditu kantagai. Eta herriak atzera jasotzen ditu kantarien doinu eta letrak, bere eginez", adierazi zioten Joxe Mari Iriondo kazetariari.\n1968an Eibarren (Gipuzkoa) Radio Juventud irratiak antolatutako lehiaketa batera aurkeztu ziren, Primer Premio de Intérpretes de la Cancion en Euskara lehiaketara, eta bigarren saria eskuratu zuten taldeen atalean, Oskarbiren atzetik. Hurrengo urtean berriz aurkeztu ziren, eta atzera bigarren geratu ziren, Azpeitiko Unai taldearen ondoren. 1969. urtea bitartean ehundik gora emanaldi eskaini zituzten. Urte horretan bi EP grabatu zituen boskoteak, Cinsa argitaldariaren eskutik. Lehenengoan, Zarauzko Naia orkestrak lagunduta, atzerriko pop taldeen doinuak grabatu zituzten, horien artean Espainiako Los Brincosen "Berriro hasi" (jatorrizko izenburua, "Renacerá") Madagaskarko Les Surfs taldearen "Baby nerea" (jatorrizkoa, berriz, The Ronettes soul taldearen "Be my baby" zen) eta Los Marcellos Ferial talde italiarraren "Arren jauna" (jatorrizkoa, "Vaya con Dios", Larry Russell, Inez James eta Buddy Pepper-ek 1953an sorturiko kantua da). "Bihotz, anima eta bizitza" herri kantuak osatzen zuen disko txiki hura.\nBigarren singlerako, Xabier Idigoras sartu zen taldean, Javier Arbizu ordezkatzeko, eta bi kantu propio grabatu zituzten: "Biafra", Nigerian 1967an independentzia aldarrikatu zuen eskualdeari buruzkoa, eta "Martin Luther-i kanta". Munduko gertakizunak eta arazo politiko-sozialak jorratzeko euskal kantagintza berriaren joerarekin bat egin zuen Ameslariak taldeak. Bi kantuen hitzak J.A. Letamendiak idatzi zituen. Beste bi abestiak atzerriko kantu ezagunen moldaketak ziren: Danimarkako Nina & Frederik bikotearen "O gu hemen (bidean galduak)" (jatorrizko izenburua, "O sinner man") eta "Go marchinin'" Ingalaterrako herri kantua (jatorrizko izenburu osoa, "When the saints go marchinin'").


Wikiloc | Monrealetatik - Elomendiraino kateetatik ( umeekin ) Ibilbidea Monreal, Navarra (España)- GPS track\nAlpinismoa (Alpinismoa Ibilbide onenak Espainia tik → Nafarroa → Monreal )\nMonrealetatik - Elomendiraino kateetatik ( umeekin )\nIkusita 459 aldiz, jaitsita 1 aldiz\nBide hau hasi genuen monreal-pilotalekutik.Igotzen duen errepidetik ibili ginen elomendiko gailurrera elortzak ibaia pasatzen den zubian bide-bidegurutzera iritsi eta honetako ondora irteten den bidea etxe baten ondoan baratzearekin hartu, arte zeharkatuz. Ibiltzen jarraitu genuen eta denbora gutxian errepidea agertu zen eta, oso bide argitik igoz, zeharkatu genuen errepidea hainbat aldi zeharkatuz eta galera-arriskurik gabeko bidetik jarraituz ezpelen eta arteen artean sartuz. Horrela ibiltzen jarraitzen genuen, aldeetara hondamenetako karel baten ondoan beste bide-bidegurutze batera iritsi arte pasatuz irteten ziren beste bide batzuk alde batera utziz. Eta bada hemen elomendira (Higara ) iristeko jarraitzeko bidea seinalatzen zuen kartela agertu zen tokian gure eskuinera. hemen igoera-tartea gorabehera handiagoarekin eta haitzen artean lehenik eta behin eta guri gero jarrita dauden kateez lagunduz gora eginez hasi zen, pixkanaka igotzen joan ginen gailurrera iritsi arte. Gutunontzia gailurrean dauden komunikazioetako dorrea mugatzen duen hesiaren ondoan bidearen eskuineko alderako hau. ibiltzen jarraitzen genuen eta atseden hartzera eta errepidearen ondoan dagoen ermitako ataripean gosaltzera gelditzen ginen. Ataripe hau tokian bista sinestezin batzuk ikusten diren balkoi haluzinagarria da. Hitzik ez dago basoak zituen koloreetako nahastea deskribatzeko !!.\nGosaldu eta argazkia atera ondoren, dorrea inguratzen joan ginen jaitsiera-bidea iparralde nabaritik pintura horiarekin bilatuz. Ezpelen artean, egon zaitezen, pinuak, alepoak eta gainerako zuhaitzak jaisten dugu astiro eta kontuz beti berriro monreal-pilotalekura hasten dugun tokian eta bide hau bukatzen dugun iritsi arte jarraituz marka horiak.\n* Geldialdiko denbora: Ordu bat eta laurdena (kateengatik igotzea, argazkia, hamaiketakoa, bistekin haluzinatzea...)\n* Abisua : kateengatik bustitako lurzoruarekin edo lokatzarekin, arriskutsua denarekin, ez igotzea.


EGKren gazteon errezetak: kalitatezko enplegurako 17 proposamen EGKren gazteon errezetak: kalitatezko enplegurako 17 proposamen\nAnduezaren hitzetan, “azken hiru urteetan administrazioek bultzaturiko gazte enplegu planen azterketa egin ondoren ikusi diren hutsuneak betetzeko ideiak emateko sortu da”. Liburu honek aurretik egindako ekimenen ibilbidea osatzen du: gazteen emigrazioaren inguruko “SosGazteak”, gazte ekintzailetzaren gaineko “Joven, ¿emprendes o empierdes” eta prekarioka.org proiektua.\nDOKUMENTU OSOA HEMEN IKUSI:\nEkarpenekin osatzeko dokumentu irekia\nGazte elkarteen plataformak oraingoan aurkeztu duen errezeta liburua abiapuntu bat besterik ez da, ekarpenei irekia dagoen dokumentu bat eta, beraz, gazteren batek edo beste inork gazteen kalitatezko enplegua sustatzeko errezeta gehiago ezagutuz gero, EGKrekin partekatzeko gonbidapena luzatu egin da. Honen harira, EGK-k administrazio eta erakundeetako arduradunekin, talde politikoekin, sindikatu eta gizarte eragileekin bilduko da datozen hilabeteetan dokumentu hau aurkeztu, ideia berriak jaso eta entitate bakoitzaren zereginetan nola txertatu daitekeen baloratzeko.\nHauek dira hedabideetan aurkezpenaren inguruan argitaratu diren hainbat erreferentzia (klik egin bakoitzaren gainean ikusteko):\n– ETB2 – Programa “Como en casa” (1.01.00-etik aurrera)\nHauez gain, Radio Euskadi, Radio Vitoria, Bilbo Hiria Irratia, Onda Vasca, Radio Nacional de España, Cadena Copa, Onda Cero eta Cadena SER Radio San Sebastián bezalako irratietan ere agertu da.


Mantenua - Zura Parket\nZuhaitza, elementu bizia\nEgurra izaki bizidun baten parte izan zen, zuhaitzaren parte, eta honen egitura izaten jarraitzen du, bere ingurunearekin hartu-emanean. Horregatik garrantzitsua da gure egurrezko zorua geldirik ez dela egoten jakitea, bere ingurunearen arabera erreakzionatzen baitu.\nEZAGUTU NOLA ZAINDU ETXEKO ZOLADURA\nEgurrezko zoladura, material higroskopikoa\nMaterial batzuk inguruneko hezetasuna xurgatu eta gordetzeko ezaugarria dute; propietate honi Higroskopizitatea deritzo.\nModu honetan, HEH edo Hezetasun Oreka Higroskopikoa delakoa dugu. Hau egurrak lortzen duen hezetasun mailari dagokio, inguruko hezetasun, aire eta tenperaturaren ondorioz egokitzen dena. Aldaketa hau ez da momentu laburrean gertatzen eta esposizio denbora bat behar du.\nHonenbestez, egurrezko zoladurak bere hezetasun maila orekatzeko joera izaten du, inguruaren bi ezaugarriengatik: tenperatura eta hezetasun erlatiboa.\nEgurrezko zoladurak hornitzeko unean, %7 eta %11 arteko hezetasun mailan entregatzen dira, inguratzen duen ingurune berrira egokitzeko prozesuan egurraren mugimenduak gutxitzeko.\nEtxeko hezetasun erlatiboa %40-70 artean egotea gomendatzen da, uzkurtze eta zabaltzeak saihesteko. Tenperaturari dagokionez, 17 eta 21 ºC bitartean mantentzea da gomendagarria.\nInguru oso lehorretan, berogailu zentrala duten etxeetan esaterako, berogailuetan hezegailuak erabiltzea gomendatzen dugu. Etxetik denbora luzerako joanez gero, geletan zehar ur ontziak jartzea aholkatzen dugu, haize sarrera txiki bat utziz.\nAzpimarratu nahi genuke egurra mugitzen den material bat dela, “bizirik” baitago, beraz, arrailak agertzea normala da, gehienbat penintsularen erdialdean. Ez dugu kezkatu behar agertu edo desagertzen badira, normala baita urtaroaren arabera.\nMantendu egurrezko zorua lehenengo egunean bezala\nZure egurrezko zorua baldintza ezin hobean mantentzeko, aholku hauek jarraitzearekin nahikoa izango da:\nMugitu behar dituzuen altzarietan feltro itsaskorrak jarri: mahai, aulki, sofan…\nEtxearen sarreran alfonbra jarri, zikinkeria, ura eta bestelakoak sartzea saihesteko.\nInoiz ez eman argizaririk.\nEz mugitu gurpildun aulki, altzari, jostailu edo beste objeturik egurrezko lurrean.\nSaihestu etxeko animalien harramazkak, eginbeharrak… Maskoten pixak bertan geratzen badira zorua kaltetu dezakete, beraz, ahal bezain laster kendu.\nAskotan, obra txikietan, egurrezko zoladuren gainean kartoia jartzeko ohitura egoten da, zinta batekin itsatsia, zorua babesteko ideiarekin. Inoiz ez jarri enbalatzeko zinta itsasgarririk egurraren gainean, berniza xurgatu eta zorua kaltetzen baitute. Batzuetan ez da momentuan gertatzen, baina prozesu hau pasa ondoren pixkanaka berniza joaten dela ikusiko duzue, beraz, kontuz ibili.\nNola garbitu egurrezko zorua\nZura-tik egurrezko zorua garbitzeko produktu espezializatua gomendatzen dizuegu: Garbi xaboi neutroa. Bere kalitate eta esperientziak erakutsi digu lurzoru eta bernizak mantentzeko ezin hobea dela produktu hau. Nahi izanez gero, produktu distira-emaile bereziak ere erabil ditzakezu berniza babesteko, hilabetean behin edo bi aldiz emanez.\nGoxatu zure etxea haritz egurrezko zoru ederrekin.\n2021 © Zura Parket. All Rights Reserved.


Emozioak, gure organismoaren erantzun psikofisiologikoak, oso bizi daude gure bizitzan, eta inork ez du ukatzen gure buru-osasunean eragin itzela dutela eta adimenaren osagarrietako bat direla. Baina… nola zaindu? Nola saihestu arriskuak eta beldurrak biziagotzeko joera hedatu hori?\nErantzunak ez dira errazak; baina, maiatzaren 27an eta 28an Elkarrizketak ziklora joaten direnek horiek bilatzeko tresnak aurkitu ahal izango dituzte, “Zure emozioak kudeatu, zure garuna entrenatu” hitzaldiari esker. Elsa Punset idazle eta dibulgatzaileak emango du, aditua baita adimen emozionalaren gaian. Donostian emango duen hitzaldian David Otaegui Biodonostia institutuko ikertzailea izango du lagun, eta Nafarroan Begoña Perez Erasmus, Nafarroako Unibertsitate Publikoko Gizarte Laneko irakasle eta Hiritartasunari, Bizikidetzari eta Aniztasunari buruzko UNESCO katedraren zuzendaria. Bi kasuotan, izena eman beharra dago; hortaz, animatu eta bete hitzaldien fitxetan aurkituko duzun inprimakia, plazak agortu baino lehen.\nEmozioen kudeaketa, Elkarrizketak zikloko hurrengo topaketako gai nagusia\nAurrez ere mintzatu gara behin baino gehiagotan zientziaren, etikaren eta humanismoaren alorreko topaketa horietaz. Dakizuenez, LABORAL Kutxak babestu egiten ditu. Iraganean, besteak beste, gai hauek landu dituzte medikuntzako, psikologiako eta psikiatriako goi-mailako adituek: atsekabearen kudeaketa, medikuen eginkizuna gure mendean eta heziketaren mugak. Gaur-gaurko eta gizarte-intereseko gaiez pentsatzeko eta eztabaidatzeko gunea eskaintzea du xede.\nZure emozioak kudeatu , zure garuna entrenatu” hitzaldiaren fitxa teknikoa\nLekua: Donostiako Kursaal Elkargunea, Ganbara aretoa\nParte-hartzaileak: Elsa Punset eta David Otaegui\nBabesleak: LABORAL Kutxa, Gipuzkoako Foru Aldundia eta Donostialdea OSI\nIzena ematea:Jarleku kopurua bete da.\nLekua: Iruñeko Baluarte\nParte-hartzaileak: Elsa Punset eta Begoña Perez Erasmus\nBabesleak: LABORAL Kutxa eta Nafarroako Unibertsitate Publikoa (UPNA)\nTags: elkarrizketak Emozioen kudeaketa


Gipuzkoako metalgintzan sexuan oinarritutako diskriminazioak gainditzeko neurriak adostu eta bete ditzala eskatu diogu ADEGIri | LAB SINDIKATUA\nEkintza Sindikala Gipuzkoako metalgintzan sexuan oinarritutako diskriminazioak gainditzeko neurriak adostu eta bete ditzala eskatu...\nGipuzkoako metalgintzan sexuan oinarritutako diskriminazioak gainditzeko neurriak adostu eta bete ditzala eskatu diogu ADEGIri\nGipuzkoako metalgintzako emakumeok bizi dugun egoera dela eta, ADEGIren egoitza aurrean agerraldia egin dugu gaur Donostian, eta Gipuzkoako patronalak berdintasunaren arloan duen jarrera onartezina salatu dugu bertan.\nHain zuzen ere, Gipuzkoako metalgintzako hitzarmenaren aurreko negoziazioan, eta borroka luze baten ondoren, LAB sindikatutik hainbat aldarrikapen jarri genituen mahai gainean. Horien artean, Gipuzkoako metalgintzako emakumeok gaur egun bizi dugun egoerari heltzeko beharra zegoen: parte-hartze eskasa, bertara iristeko zailtasuna, bereizketa horizontal eta bertikal argia, soldata-arrakala… Horretarako, herrialde mailako berdintasun-batzorde bat osatzeko beharra proposatu genuen, langileen eta enpresen aldetik osatua, arazo horiei aurre egin ahal izateko eta diskriminazio horiek gainditzeko neurriak adostu ahal izateko.\nAzkenean, proposamena onartu egin zen, eta LABentzat inflexio-puntu garrantzitsua izan zen hitzarmena sinatzeko. Hitzarmena sinatu ondoren, batzorde hori martxan jarri zen, eta LABetik, gainerako sindikatuekin batera, hainbat puntu proposatu genituen batzorde horretan eztabaidatzeko. Horien artean, Gipuzkoako metalaren egungo egoerari buruzko genero-ikuspegia duen diagnostiko bat egitea lehenesten genuen.\nBestalde, proposatu genuen protokolo bat adostea sexu-jazarpenaren, sexu- arrazoiengatiko jazarpenen eta sexu-identitateagatiko jazarpenaren aurka, Gipuzkoako metalgintzaren sektorean erreferente gisa balioko zuena. Izan ere, gure ustez, berdintasun-plana duten enpresa askok protokolo horiek eduki baditzakete ere, hori ez da enpresa txikien kasua. Indarkeria matxistaren prebentzioa lantzeko eta, jazarpen- kasuren bat gertatuz gero, erasotuak babesteko prozedura eraginkorrak abian jartzeko prozedura argirik eta bermedunik ez baitago leku gehienetan.\nHorrela ondorioztatu dugu Gipuzkoako metalgintzako sektorean eginiko diagnostikoan, non lantokien %70 protokolorik ez dutela onartu duten. Eta daukatenen kasuan, langileon ezagutza maila ez da %20 ere iristen.\nBaina, gure harridurarako, ADEGIk uko egin zion loteslea zen protokolorik adosteari, eta protokolo bat egitea proposatu zuen soilik, enpresentzat inspirazio-iturri izan zitekeena, baina haiek betetzera behartuak egongo ez zirena. Horrela, berdintasun-batzordeari kenduz sektorean eragiteko ahalmena, eta eztabaidarako gune huts batean bilakatuz.\nLABen ustez, ADEGIk berdintasunaren arloan duen jarrera onartezina da. Berdintasun- batzorde hori sektorean eragina izan zezan eta egun sistematikoki sexuan oinarritutako diskriminazioak gainditzeko baliagarriak ziren neurriak adosteko sortu baitzen.\nGainera, indarkeria matxistaren aurkako protokolo bat adosteko proposamenak ez luke eragozpen izan behar alderdietako baten aldetik ere. Indarkeria matxistari lantokietan heltzea lehentasunezko gaia dela ulertuta, alde guztiok konpromiso sendoak hartu beharko genituzke egoera hori gainditzeko.\nHorregatik, premiazkotzat jotzen dugu ADEGIk duen jarrera horri erantzutea, hau publikoki salatuz. Horretaz gain, dei egin nahi diogu gaia berriro landu eta loteslea izango den protokolo bat adosteko negoziaketari ekitera.\nHurrengo egunetan, Emakunderi zein Foru Aldundiari bilerak eskatuko dizkiegu, sektorean detektatu ditugun hutsuneak ezagutzera emateko eta haien inplikazioa eskatzeko.\nIrailetik aurrera, Gipuzkoako metalgintzako lantoki guztietan indarkeria matxistari aurre egiteko protokoloak adosteko eta dauden lekuetan hauek berrikusteko eta langileon artean ezagutzera emateko eskaerak erregistratiko ditugu, Gipuzkoako metalgintzako sektorean indarkeria matxistaren aurka urrats sendoak emateko asmoz.


Inoizko fakturazio handiena lortu zuen Ikerlanek 2021ean - Arrasate - Goiena.eus\nInoizko fakturazio handiena lortu zuen Ikerlanek 2021ean\nJon Irizar Aranguren 2022-05-19 18:31\nIon Etxeberria zuzendari nagusia, Jose Miguel Lazkanotegi lehendakaria eta Miren Iregi Kontseilu Errektoreko idazkaria, batzarrean. (Argazkia: Ikerlan)\nIkerlanek Ohiko Batzar Nagusia egin du gaur, eta 2021ari erreferentzia eginez, inoizko fakturazio datu handiena aurkeztu du: 25 milioi euro –2020an baino %4 gehiago–. Enpresentzako transferentzia teknologikoaren arloan %12,5 hazi zen fakturazioa; 1,5 milioi eurotan, alegia. Epe motzera begira, "asmo handiko" ikerketa plana jarriko dute abian.\nArgi mintzatu da Ion Etxeberria Ikerlaneko zuzendari nagusia gaur egin duten Ohiko Batzar Nagusian: "2021 urte oso positiboa izan da; emaitza bikaina lortu dugu". Zenbakiek berresten dituzte hitzok: 25 milioi eurorekin, inoizko fakturazio datu handiena lortu zuen enpresa arrasatearrak joan zen urtean. "Enpresetarako transferentziaren bultzadan oinarritutako hazkundea" izan zen Etxeberriaren hitzetan; %12,5ean edo 1,5 milioi eurotan hazi ziren sarrerak alor honetan. Bestetik, teknologiak lotzeko eta garatzeko jarduerak indartzen jarraitzeko, 12,4 milioi euroko diru-sarrerak izan zituzten administrazioetatik.\nJoan zen urteko beste mugarri bat merkatu unitatea sortu izana izan zen Etxeberriarentzat. Unitatearen helburua "enpresei teknologia transferentzia, start-upekin lankidetzan aritzea eta bezeroei zerbitzua ematea" da; hain zuzen, "bezeroekiko hurbiltasuna indartzeko zein zerbitzurik onena emateko" baliagarria da, zuzendariaren esanetan. "Haien erreferente teknologikoa izaten jarraitu nahi dugu".\n2021eko kontuak aurkeztearekin batera, epe motzera dituzten erronka eta proiektuak aurkeztu dituzte batzarrean. Horien artean kokatzen da ETP 2025 edo Espezializazio Teknologikoko Plan berria, "asmo handiko ikerketa plana", Etxeberriaren hitzetan. "Zentroak abangoardia zientifiko-teknologikoan duen posizioa" finkatzeko helburuarekin, 2025era arte 50 milioi euro lortu nahi ditu aurkeztu duten planak.


Biltegiratze jaurtiketa Bullet Poltsa Iragazgaitza eta higadura-erresistentea Kanpoko bidaiak, alpinismoa Mendizaletasuna Bizikleta funtzio anitzeko gerria\n2,34 $ - 2,86 $/ Pieza\nHandizkako betebeharreko gerrikoa Polizia Segurtasuna Legea betearazteko Ekipamendu taktikoen sistema Erabilgarritasun gerrikoa pistola/pistola zorroarekin\n$ 5,50 - $ 6,50/ Pieza\nLehen Sorospenak Molle Taktikoa Bizirauteko Tresna Bizia salbatzeko Molle Taktikoa Gerri iragazgaitza Kirola Mini Poltsa Taktikoa\n2,18 $ - 2,58 $/ Pieza\n2,29 $ - 2,69 $/ Pieza\n9,66 $ - 10,90 $/ Pieza\n2,59 $ - 2,99 $/ Pieza\n4,90 $ - 5,99 $/ Pieza\n3,20 $ - 3,75 $/ Pieza\n0,33 $ - 0,39 $/ Pieza\nButtstock Cheek Rest Ammo Holder\nButtstock masailaren euskarria Munizio-euskarria. Oskol-euskarri erregulagarria Ehiza-eramailea Eskuineko eskubiko eskubiko jaurtiketa-poltsak eskopetarako (5 erronda) eta fusil baterako (7 erronda). 2 eranskailu magiko erantsita munizio banda elastikoekin, 5 zirrikitudun euskarria kremaileradun erabilgarritasun barruan dagoen eskopeta oskoletarako da. poltsa, 7 zirrikitu dituen euskarria kanpoaldeko fusilaren baletarako da.\n2,80 $ - 3,10 $/ Pieza\nPistola-poltsa 2 fusilentzako 2 pistolarako motxila-uhal gordegarria\nRotchi Txinako Hunting Shooting Gun Bag fabrikatzaile eta hornitzaile ospetsuetako bat da. Gure fabrika 2 Fusil eta 2 Pistolarako Motxila Uhal Erabilgarrirako Pistola Poltsa fabrikatzen espezializatuta dago.\n7,80 $ - 12,97 $/ Pieza\nTxinan egindako Kanpoko poltsa taktikoak pertsonalizatua prezio baxuan edo merke eros daiteke. Gure produktuak CE ziurtagiria dute. Gainera, gure produktuak iraunkorrak eta erraz mantentzen dira. Rotchi Txinako Kanpoko poltsa taktikoak fabrikatzaile eta hornitzaile ospetsua da. Gure produktuak diseinuan modan ez ezik, dotoreak eta dotoreak ere badira. Gainera, gure marka propioak ditugu eta ontziratzeko ontziratzea ere onartzen dugu. Eskaera bat egiten badut orain, stockean al duzu? Noski! Beharrezkoa bada, doako laginak ez ezik, prezioen zerrendak eta aurrekontuak ere emango ditugu. Handizkan saldu nahi badut, zer prezio emango didazu? Zure handizkako kantitatea handia bada, fabrikako prezioa eman dezakegu. Ongi etorria zaituztegu gure fabrikara etortzea azken salmenta, berriena, aurreratua, deskontua eta kalitate handiko Kanpoko poltsa taktikoak erostera. Ziur egon zaitezke gurekin deskontu produktua erosteko. Zurekin lankidetzan aritzea espero dugu, gehiago jakin nahi baduzu, orain kontsulta gaitzazu, garaiz erantzungo dizugu!


Asteburuan 37 salaketa jarri dituzte Bermeon - Deia\nAsteburuan 37 salaketa jarri dituzte Bermeon\nUdalak zenbait zerbitzu publiko –jolasguneak, Artza frontoia edo skate pista– irekiko ditu gaur bertan\ni. fradua / bermeo 17.02.2021 | 00:51\nBermeoko Udaltzaingoak 21 pertsona salatu ditu asteburu honetan "lokaletan egoteagatik edo botiloia egiteagatik", koronabirusa dela eta gune gorrian izanda, legedia urratzeagatik. "Izan ere, gogorarazi behar da lokal hauek itxita egon behar dutela eta botiloia egitea erabat debekatuta dagoela. Gainera, Udaltzaingoak beste 16 lagun salatu ditu 4 pertsona baino gehiagoko taldeetan egoteagatik edo orduz kanpo kalean egoteagatik", jakinarazi dutenez.\nNahiz eta gutxika baden ere, Bemreoko datuak hobeagotzen ari diren, Ariz Abaroa alkateak gogor salatu du azken asteburuetan izandako salaketa kopurua. "Elkarrenganako errespetua ezinbestekoa da eta jarrera hauek gogor salatu behar ditugu. Beheranzko tendentzia ageri bada ere, herriko datuak oraindik ez dira bat ere onak eta zuhurtziaz jokatu behar dugu. Gogorarazi behar dugu birusaren transmisioa altua dela. Ezin gaitezke lasaitu. Jakin badakit ahalegin handia egin dugula hilabete hauetan zehar. Bada, orain ahalegin horri eustea dagokigu eta, noski, arauak modu solidarioan betetzea", esan du. "Lokalak ezin daitezke zabaldu eta erabat debekatuta dago botiloia egitea. Herriko Udaltzaingoak bere lana egiten jarraituko du eta horrelakoak ikusten dituenean legea betearaziko du. Guztiok dakigu gehienez 4 pertsonako taldeetan elkartu gaitezkeela eta ordutegi batetik kanpo ezin gaitezkeela kalean egon. Diodan moduan, legea betetzea behar beharrezkoa da, guztion osasun eta etorkizuna baitago jokoan", bukatu du Abaroak.\nBestetik, atzokoan ere eman zuten jakitera Udalak herriko hainbat zerbitzu irekiko dituztela , "egoera sanitarioaren hobekuntzaren aurrean". Bada, gaur bertan umeen jolaslekuak, skate pista eta aire libreko kirolguneak zabalduko dira (Arene Frontoia, besteak beste). Gainera, otsailaren 18tik aurrera ere Bermeoko Musika Eskolak eskola presentzialak berreskuratuko ditu. "Egoera sanitarioak hobekuntzarako bidea hartu du, nahiz eta oraingoz alarma gorria egoeran gauden. Badirudi kutsatuen kopurua egunez egun murriztuz doala eta honek erabaki hau hartzera eraman gaitu". Hala ere, preben-tzioaren beharraz ohartarazi du Abaroak. "Ez gaitezen erlaxatu. Asko dugu oraingoz egiteko. Indarrean dauden osasun eta segurtasun neurriak betetzea ezinbestekoa da".\nBidegorri batek lotuko ditu Arrigorriaga eta Martiartu industrialdea.\nTxurdinagako kanpoaldeko igerilekuetako jantzigelak birmoldatuko ditu Udalak.


2019.12.15, mendia: Bolintxu-Pagasarri (671 m) :: Itxartu\nHasiera > 2019.12.15, mendia: Bolintxu-Pagasarri (671 m)\n2019ko Abenduaren 15ean (goizekoa)\nIrteera Bolintxibidetik (Buia) (60m) Bolintxu ur-jauzitik (100m), Pagasarri gailurretik (671m), Pagasarri parking-etik (293m), Arnotegi gailurretik (426m) pasatuz itzulera irteerako tokira.\nZailtasuna: ertaina (ikusi oharrak), 790m-ko gorako desnibela metatua, 12,94 Km-ko ibilbide zirkularra eta 3:30 orduko zeharbidea gehi hamaiketakoarena (BBKko igoera dela eta 30 minutuko geldiketa egingo dugu Pagasarrin).\nPosta elektroniko bat “itxartumendi2015@gmail.com”-era bidali behar da, abenduaren 13a, ostirala baino lehenago. Telefono zenbaki bat jarri behar da posta elektronikoan, deitzeko aldaketak izatekotan. Algortatik autobusez aterako gara bidaiaren salneurria 10 eurokoa izanik, autobusean bertan ordainduko da.\nADI! ALDI HONETAN 8:30etan, AUTOBUSEZ JOANGO GARA\nIrteera hau eta BBK-k antolatzen duen ohiko Pagasarrirako irteera bat datoz.\nBBK-k katiluak oparituko ditu gailurrean hamaiketakoaren banaketan plastikozko ontziak kentzeko. Emango den hamaiketakoak ondoko hau izango ditu: tortilla-ogitartekoak eta txorizoa sagardotan egosia, ardo, salda eta urarekin.\nHamaiketako honetan parte hartu gura dutenek 3 euro ordaindu behar dituzte izena emateko, abenduaren 10etik aurrera BBK Salan, interneten bidez edo Kutxabanken orotariko kutxazainetan.


Hiria GUZTIAK __BARCELONA__ BARCELONA BEGUES CASTELLDEFELS CORNELLA DE LLOBREGAT GAVÀ PIEROLA PONTONS RUBI SANT BOI DE LLOBREGAT SANT CLIMENT DE LLOBREGAT TORRELLES DE LLOBREGAT VILADECANS __TARRAGONA__ SEGUR DE CALAFELL\nGUZTIAK __BARCELONA__ BARCELONA BEGUES CASTELLDEFELS CORNELLA DE LLOBREGAT GAVÀ PIEROLA PONTONS RUBI SANT BOI DE LLOBREGAT SANT CLIMENT DE LLOBREGAT TORRELLES DE LLOBREGAT VILADECANS __TARRAGONA__ SEGUR DE CALAFELL\npisu - Viladecans (Barri sales)\npisu - Viladecans (Av moli)\n262.000 € - 1600 €/hilabetea\nPAG 2/6 - TOTAL 66 Jabetzak\npisu - Begues (Begues centro) , Eraikitako azalera 61m2, 2 Gelak, 1 bainugelak, Igogailua, igerilekua.\nHiri-lurra - Begues (Begues centro) , 825m2, Urbanizazioa.\npisu - Sant Climent de Llobregat (Circunvalació) , Eraikitako azalera 138m2, 4 Gelak, 3 bainugelak.\nHiri-lurra - Begues (Begues park) , 980m2, Urbanizazioa.\nbasetxea - Torrelles de Llobregat (Can güell) , Eraikitako azalera 156m2, 2529m2, 3 Gelak, 2...\npisu - Sant Climent de Llobregat (Calle moll) , Eraikitako azalera 94m2, 60m2, 3 Gelak, 2 bainugelak,...\npisu - Viladecans (Barri sales) , Eraikitako azalera 99m2, 3 Gelak, 1 bainugelak, Igogailua, Urbanizazioa, Kanpoko...\npisu - Viladecans (Av moli) , Eraikitako azalera 127m2, 4 Gelak, 2 bainugelak, Igogailua.\nTipo Duplexa zapaltzen du - Barcelona (El Gòtic) , Eraikitako azalera 61m2, 2 Gelak, 1 bainugelak, Igogailua.\npisu - Viladecans (Torrente ballester) , Eraikitako azalera 115m2, 3 Gelak, 1 bainugelak, Igogailua, Urbanizazioa.


Mozorro eguna ospatuko dute gaur Beasainen. Noticias de Gipuzkoa\nMozorro eguna ospatuko dute gaur Beasainen\nHorrez gain, goizean elkarteen arteko sukaldaritza txapelketa egingo dute\nM. Aranburu - Sábado, 3 de Junio de 2017 - Actualizado a las 06:14h\nIazko mozorro egunean, ‘Jumanji’ kuadrillako kideak urtero jarri ohi diren lekuan.\nbeasain- Imajinazioa izango da gaur protagonista nagusia Beasainen. Hainbat aste mozorroa prestatzen pasa ondoren, egun osoan zehar beasaindarrak mozorrotuta ikusteko aukera izango dute gerturatzen direnek. Askok sekretu moduan gordeta izaten dute, eta Beasaingo kaleetara atera arte ez dute esaten zertaz joango diren. Gustu guztiko trajeak ikusteko aukera egongo da, baina, 17.30ean, txosna gunean erabakiko da zein lagun talderena den aurtengo disfraz hoberena.\nGoizean, elkarteen arteko sukaldaritza lehiaketa izango da, Xake elkarteak antolatuta. Aurtengoan, parte-hartzaileek piper beteak txekor isatsarekin eta txerri hankak saltsa espainiarrarekin prestatu beharko dituzte. Horrelako lehiaketa gastronomikoan eragin handia izan dezake noiz dastatzen diren platerak, hoztu egin daitez- keelako. Hori ekiditeko, aurtengoan elkarte bakoitzak ordutegi bat izango du eta hala azaldu zuen Xabier Matarranz zinegotziak aurtengo Loinatz jaien aurkezpenean: “Sukaldatzen hasi aurretik elkarte bakoitzari platera aurkeztu beharreko ordutegia ezarriko zaio. Horrela, epaimahaia 12.30ean hasten denean platerak dastatzen, guztiak beroak egongo dira”.\nBeasaingo Udalak eskatu du haimak jartzen dituzten kuadrillek musikaren bolumena kontrolatu eta tresneriaz arduratzeko\nGastronomiaz gain, kirolak ere izango du lekua. 10.00etan abiatuko dira Nafarroa etorbidetik 23 urtez azpiko txirrindulariak LXVII. Loinatz txirrindularitza elkarteak antolatutako lehendakari txapelketako ibilbidea osatzeko asmoz. Iluntzean, berriz, Drindots talde ezagunak kontzertua eskainiko du Bideluze plazan, eta txosnetan honako hauek egongo dira: Against You, Nitrako, Yakovlev 42 eta Dj Pandub Selektah.\nudalaren oharrakGaur gazte kuadrilla askok haimak jartzen dituzte, eta bertan egoten dira musika jarrita. Beasaingo Udalak gazte horiei jakinarazi die Zaldizurretako goiko eta beheko plazan ezingo direla haimak edo antzeko tresneria utzi. Izan ere, gaurko festa amaitu ostean, bestela, tresneria kalean gelditzen da eta hori ekidin nahi du Udalak. Horregatik, plataformak erabiltzen badituzte horretarako jarriko diren edukiontzietan jasotzeko edo norberak eramateko eskatu dute.\nBestalde, kalean musika egoten da, kuadrilla bakoitzak berea jartzen du eta. Inguruko bizilagunak errespetatzeko, “musika ekipoen bolumena goizeko 2.00ak alderako jaistea eta kontrolatzea” eskatu dute.


ANDRAGORA Tolosaldeko Emakumeen Etxea eraikitzeko lanak ekainean hasiko dira | Tolosa\nTolosako Udalak dagoeneko esleitu ditu obrak. Urbycolan S.L. enpresa arduratuko da lanez eta obrak 597.709,22 euroko aurrekontuarekin esleitu dira (BEZ barne). Aurreikuspenen arabera, aurreko lokala 2023ko urtarrilerako amaituta egongo da eta atzekaldeko lokala berriz otsailerako.\nTolosako Udalak esleitu ditu Tolosaldeko Emakumeen Etxea eraikitzeko lanak eta amaiera eman zaio, baita ere, partaidetza prozesuaren bigarren eta azken faseari.\nIazko maiatzean abiatu zuen partaidetza prozesuaren 2.fasea Tolosako Udalak. Denbora honetan, 4 talde aritu dira buru-belarri lanean: talde motorea, lantalde politiko-teknikoa, talde eragilea eta Gune Zabala, kudeaketa eredua finkatu, finantzaketa partekaturako eredua adostu eta etxearen erregelamendua, funtzionamendua eta zerbitzu eta jarduerak zehazteko.\n“Hastapenetetik, elkarlanean sortu eta garatutako proiektua izan da Tolosaldeko Emakumeen Etxearena, horregatik, azpimarragarri eta aberasgarria da egindako bidea eta prozesu luze honetan parte hartu duten emakume guztien konpromisoa, inplikazioa eta lana eskertu nahi ditut, talde eragilearena bereziki” esan du Tolosako alkateak, Olatz Peon Ormazabalek.\nGune Zabalaren azken bileran erabaki zen etxearen izena: ANDRAGORA, Tolosaldeko Emakumeen Etxea. “Emakumeen egoitza, eraldaketarako gune eta tresna izango da sortzera goazen etxea; emakumeak ahalduntzeko, mugimendu feminista sendotzeko eta sareak eraikitzeko, emakumeok indarrak batu ditzagun” gaineratu du alkateak.\nEzaugarri eta printzipio gisa izango ditu ANDRAGORA Tolosaldeko Emakumeen Etxeak: belaunaldiartekotasuna, aniztasuna, errespetua eta irisgarritasuna eta elkargune berria izango da dinamikoa, aktiboa, hezitzailea, inklusiboa, laikoa, parte hartzailea, arnas-gunea eta feminista.\nFinantzaketa eredu partekatua\nEgun, eskualdeko 24 herri ari dira proiektuan parte hartzen. Udalerri bakoitzak proiektuari egingo dion ekarpen ekonomikoa herri bakoitzaren ahalmen ekonomikoaren araberakoa izango da.\nTolosako udalak eraikinak jarri eta eraikinen hornidura (obra) guztia bere gain hartuko du. Gastu arruntetarako, jarduera eta zerbitzuetarako ekarpen ekonomikoa ere egingo du eta udaletxeko berdintasun teknikariak, Emakumeen Etxera lekualdatuko direnak, bertako dinamizatzailearekin elkarlanean arituko dira, etxearen dinamika aurrera eramateko eta honen jarraipena egiteko.\nEskualdeko udalak arduratuko dira etxearen dinamitzailearen lanpostuaren kostuaz eta mantenu gastuei, jarduerei eta zerbitzuei aurre egiteko ekarpena ere egingo dute.\nErabiltzaileak, lan taldeak eta etxearen lehentasunezko jarduera eta zerbitzuak\nEtxearen kudeaketa ere partekatua izango da erakundeen eta Eskualdeko Mugimendu Feministaren eta emakumeen taldeen artean. Horretarako, lantaldeak sortuko dira eta Etxearen Elkartea ere sortu da.\n16 urtetik gorako emakumeek erabili ahal izango dute espazioa. Etxearen jarduerak emakumeei zuzendutakoak izango dira, oro har. Jarduerak etxean nahiz etxetik kanpora egingo dira, Tolosan zein eskualdeko udalerrietan. Lehentasuna izango dute etxea ezagutarazteko, harremanak eraikitzeko eta bedintasuna eta kontzientzia feminista sustatzeko jarduerek. Hala, ate irekiak, emakumeen etxeen arteko topaketak, tailerrak, ikastaroak, batzarrak, jarduera ludiko edo gastronomikoak (bazkariak, afariak...), jarduera kulturalak, kirol jarduerak, kaleko ekintzak edota ekimen solidarioak egingo dira.\nZerbitzuei dagokienez, aholkularitza zerbitzuak eskainiko dira (aholkularitza psikologikoa, juridikoa, laborala, sexualitatearen ingurukoa...) eta ahalduntzeko gune eta dinamikak ere egingo dira. Emakume sortzaileen gunea ere garatuko da eta baita behatoki kritikoa, azterketa lanetarako.\nAstelehenetik ostiralera egongo da etxea irekita, goizez eta arratsaldez, eta publikoari irekita dagoenean etxean izango den dinamitzaileak egingo die harreta bertaratzen direnei.\n2023an zabalduko ditu bere ateak ANDRAGORA Tolosaldeko Emakumeen Etxeak\nEmakumeen Etxea Inpernu kaleko 5,7 eta 10 zenbakietako lokaletan eraikiko da, elkarren ondoan dauden bi lokaletan, alegia. Tolosako Udalak lokalak egokitzeko eta bertako plaza eraberritzeko obrak egingo ditu; proiektua prest dago eta dagoeneko esleitu dira lanak.\nGuztira, 600 metro karratu izango ditu etxeak eta hainbat espazio: harrera-gunea, egongela, areto nagusia, balioanitzeko gelak, bilera gelak, bulegoak... espazioa erakargarriagoa egiteko, kanpokaldeko itxura eraberrituko da eta bateratasuna emango zaie, material berdinak erabilita, bi lokalei zein kanpoko plazari. Espazio malgua izango da, erakargarria eta irekia, erabilera anitzetarako. Espazio txiki zein pribatuak ere izango ditu.\nObrak Urbycolan S.L. enpresari esleitu zaizkio 597.709,22 euroko aurrekontuarekin (BEZ barne). Aurreikuspenen arabera, ekaina erdialdean hasiko dira obrak eta 8 hilabeteko iraupena izango dute. Aurrekaldeko lokala 2023ko urtarrilerako prest izango da eta atzekaldeko lokalako eta plaza erabitzeko lanak otsailerako amaituta egotea aurreikusten da. Paraleloki altzarien horniketari dagokion esleipena abiatuko du Udalak 85.000 euroko aurrekontuarekin (BEZ barne).\nBeraz, poliki poliki, baina martxa onean doaz Tolosaldeko Emakumeen Etxea errealitate bilakatzeko lanak eta proiektu estrategiko honen baitan emandako aurrerapausoak “sendoak” eta “garrantzitsuak” direla azpimarratu du Tolosako alkateak, Olatz Peon Ormazabalek.


Napoliko gizona - Guggenheim Bilbao Museoa\nMoises eta egiptoarrak (Moses and the Egyptians) eta Napoliko gizona (Man from Naples) 1982koak dira, Jean-Michel Basquiaten ibilbidean garrantzi handia izan zuen aldikoak: artista gisa nabarmendu ondoren eta garai emankorrenaren aurretik egin zituen. Bi lanok funtsezkoak dira 1980ko hamarkadan haren pinturak izan zuen garapena ulertzeko.\nNapoliko gizona lanean, gainazala osoa arbel handi bat balitz bezala erabili zuen artistak, bertan zirriborroak egin eta zeinuak nahasteko. Pinturaren titulua asto gorriaren buru gainean idatzitako esalditik hartu zuen eta hainbat inskripzioz, kolore orbanez, zirriborroz eta oinarrizko zeinuz inguratuta egon arren, konposizioa nabarmentzen da irudi totemiko baten antzera. Umoreak, ironiak eta primitibismoak definitzen dute indar handiko pintura adierazgarri hau.\nAkrilikoa eta collagea zur gainean


Txosten bat argitaratu duzue orain dela gutxi, Elikaduraren eta minbiziaren inguruko mitoak. Jakin behar zenukeen guztia. Zer du egiatik honako baieztapen honek: elikadurak % 100ean eragiten du minbizi baten garapenean.\nGuztiz frogatuta dago, % 100ean, elikadura-gehiegikeriek, alde batetik, hau da, kaloriekin pasatzeak, edo gantz saturatuekin, trans gantzekin, azukreekin, eta elikadura-gabeziek ere bai, bestetik (zuntz gutxi hartzeak, edo herdoilaren aurkako gaien faltak) eragina dutela bai minbizia garatzeko orduan, eta bai hari aurre hartzeko orduan ere. Elikadura ez da, hala ere, faktore bakarra; beste batzuek ere eragiten dute: tabakoak, alkoholak, sedentarismoak eta genetikak ere bai.\nOliba-olioak eta brokoliak lagundu egiten dute minbiziari aurre hartzen. Mitoa edo egia?\nOlioak eta landare gurutzedunek (brokolia, aza eta azalorea) dauzkaten zenbait substantziak lagundu egiten dute organismoa zelula kantzerigenoetatik babes dadin. Horrek ez du esan nahi horiek maiz janda, egunero nahi bada, guztiz babestuta egongo garela, baina murriztu egingo genuke zenbait tumore izateko arriskua. Elikagai batek zerbaitetatik babesteko gaitasuna duela esaten dugunean, bizi-ohitura eta elikabide osasungarrien testuinguruan sartu behar dugu hori, elikagai batek ez baitu, berez eta berak bakarrik, minbiziari aurre hartzeko edo arriskua gutxitzeko gaitasunik.\nFrutek eta berdurek babesteko dohaina dute. Egia edo gezurra?\nErabateko egia. Horien osagaiak, mineralak, zuntza, bitaminak eta substantzia bioaktiboak (herdoilaren aurkakoak, esaterako), funtsezkoak dira organismoak ongi funtziona dezan, eta babestu egiten gaituzte minbizitik eta bestelako eritasun batzuetatik; besteak beste, bihotz-hodietakoetatik. OME erakundeak eta Minbizia Ikertzeko Ameriketako Institutuak (AICR) gomendatzen dute, elikagai horien babesa eskuratzeko, egunean 600 gramo edo gehiago jan behar dela fruta, barazkiak eta berdurak.\nBaina, jendeak aintzat hartzen ditu elikagai horien kontsumo-gomendioak?\nEz beti. Gure txostenak dioenez, galdekatu ditugunen % 40k soilik jaten dituzte bi fruta atal egunean; beste % 40k egun batzuetan baino ez dute lortzen hori, eta gainerakoek, noizean behin. Berdurekin ere antzera gertatzen da: % 35ek soilik jaten dituzte gomendioek esaten duten neurrian.\nJendearen ustez, zein elikagaik laguntzen du edo laguntzen dute minbiziari aurre hartzen?\nBitxia bada ere, gehienek badakite zer elikagai komeni diren, gutxi-asko, hipertentsioarentzat (gatzik ez), kolesterolarentzat (gantzik ez) eta gizentasunarentzat (jaki oso energetikoak saihestu, eta gantzak eta azukreak), baina apenas dakiten zer elikagaik babesten duen minbizitik. Gure txostenean, erantzun dutenen artean, berdurak aipatu dituzte % 30ek, eta frutak % 35ek.\nEta minbizia sustatzen duten elikagaiei buruz, zer daki jendeak?\nDeus gutxi. Zorionez, gai horren inguruko zerbait dakiten gutxi horiek zuzen dabiltza, zeren alkohola, gantzak… jotzen baitituzte kaltegarritzat. Beste zenbait elikagai, esne osoa, adibidez, edo gaztak, gurinak edo edari azukredunak, ez daude sustatzaileen artean, nahiz eta, gehiegi hartuta, izan litezkeen. Jendeak, bestalde, ez ditu lotzen gizentasuna eta minbizia, baina badute lotura. Ez hainbeste gizentasunagatik beragatik, ezpada gizentasuna ekarri duten ohitura txarrengatik: gehiegizko kaloriak, gantzak eta azukreak, eta ariketa falta.\nOrduan, egunero opil industrialak eta gantz saturatu eta trans gantz ugari dituzten elikagaiak jaten dituen haur batek arrisku gehiago du minbizia edukitzeko?\nGantzak (saturatuak eta trans erakoak) eta azukreak dituzten elikagaiak maiz janez gero, probabilitate gehiago izaten da helduaroan minbiziren bat edukitzeko. Lotuta daude bi horiek. Funtsezkoa da hurrei txiki-txikitatik erakustea zein diren ohitura onak, eta hauxe da horiek ikasteko modurik onena: familia guztiak horien arabera jokatzea.\nElikagaiak jateko orduan bezala prestatzerakoan ere, izango dira alboratzeko bezain kaltegarriak diren ohiturak.\nEz da komeni zuzenean su gainean egindako elikagaiak maiz jatea, eta, zehazki, kiskalita dauden zatiak, horiek baitira potentzialki kantzerigenoak; ogi txigortuaren zati kiskalia edo parrillan edo barbakoan erretako jakiak. Saihestu egin behar da frijigailuko olio oso erabilia, eta, erabili ondoren, iragazi egin behar da. Era horretan, irin-hondarrak edo ogi birrinaren hondarrak ez dira kiskaliko.\nGoji baiek arrakasta handia izan dute kontsumitzaileen artean, eta neurri batean, ustez omen dauzkaten dohain sendagarriengatik gertatu da hori, nahiz eta oinarri handirik gabea den uste hori. Jendeak galdetzen dizue ustez miragarri diren elikagai horien eta beste batzuen inguruan?\nZerbait boladan jartzen denean, jende askok sinesten du horien dohainetan, baina ez du berdin jokatzen gauzarik erraz, frogatu eta ziurrenekin: elikadura osasungarria, askotarikoa eta orekatua egiteko gomendioarekin, hain zuzen. Gure erakundearen mezuak hori nabarmendu nahi du, elikagai jakinen inguruko moda iragankorretan sartu gabe.\nbagenitu, urtean 65.000 lagun\ngutxiagok izango lukete minbizia”\nGizartea zenbateraino jabetzen da elikadura eta osasuna elkarri lotuta daudela?\nGauza bitxia gertatzen da: onerako denean, jendeak egiten du lotura. Alegia, jendeak ikusten du elikadura osasungarri eta orekatua egiteak baduela lotura eritasunen prebentzioarekin, baina elikadura txarrak kalte egiten duela, lotura hori ez du hain barneratua.\nEta gure gizartea behar bezala jabetu al da zein garrantzitsua den dieta osasungarria egitea?\nBarneratua dugu dieta orekatua egin nahi dugula, eta uste izaten dugu neurri handi batean ongi ari garela, baina gauzak xeheago aztertzen hasita (zenbat fruta jaten dugun, zenbat berdura…), ikusten da oraindik badela zer hobetua. Txostenak erakutsi digu hamar lagunetatik bederatzi prest egongo liratekeela beren bizi-ohiturak aldatzeko, baldin eta informazio gehiago balute elikadurari eta minbiziari buruz.\nMediterraneoko dieta osasun-iturri izan da, baina ez ote gara ari hortik urrutiratzen?\nBizimodua eta ordutegiak aldatzeak, elikadura-modek… eragina dute urrutiratze horretan. Adituek behin eta berriz esaten dute haragi gutxiago jan behar genukeela, gantz eta azukre gutxiago, eta beste elikagai batzuk hobetsi: arrainak, lekaleak, haragi giharrak, frutak eta barazkiak. Ariketa fisikorik ez egiteak urtean bi milioi heriotza eragiten ditu munduan, OMEren arabera. Guk galdekatu ditugunetatik, adibidez, lautik hiruk erantzun dute ez dutela maiztasunez egiten ariketa, eta kezkatzekoa da hori.\nBadirudi Mediterraneoko dieta dela minbiziaren aurkako panazea, baina, orduan, zergatik dituzte Txinan, adibidez, minbizi tasa txikiak?\nAldagai askok eragiten dute minbiziaren garapenean. Elikadura da horietako bat, eta hor daude, halaber, genetika, ingurua, kultura, eta abar. Frogatuta dago Mediterraneoko dieta osasun-iturri dela. Elikadura eta bizimodua ulertzeko era hori aski berme bada, berez, Mediterraneoko dietaren alde egiteko, beste kulturetako elikagaiak sartzen ibili gabe, eritasunei aurre hartu nahian (soja, adibidez, zeina ohikoa baita Txinako kulturan).\nBada minbiziaren aurkako dietarik? Hala bada, proposa itzazu batzuen batzuk, adin guztietarako modukoak.\nDieta berberak balio du guztientzat, eta Mediterraneoko dietan oinarritua dago. Kontzeptu nagusiek berdin balio dute pertsona guztientzat, nahiz eta kopuruak egokitu beharko diren norbanako bakoitzaren ezaugarrietara. Hauxe da sekretua: frutak, barazkiek eta berdurek, lekaleek eta osoko jakiek izan behar dute elikaduraren oinarri. Eta hori konbinatu behar da bizimodu arduratsu eta aktiboarekin.


Osasun Sailak debekatu egin du Viacrem (emakumezkoen viagra) merkaturatzea | Consumer\nOsasun Sailak debekatu egin du Viacrem (emakumezkoen viagra) merkaturatzea\nUste du legez kanpo salduko zela, ez baitzituen aurretiko ebaluazio- eta baimen-probak egin.\n“Emakumeen viagra” kasua ez da iritsiko Espainiako farmazietara. Osasun Ministerioak debekatu egin du saltzea, uste baitu Viacremea “legez kanpo” aurkeztuko zela merkatuan, ez baitzaio eman sendagaiak merkaturatu aurreko ebaluaziorik eta baimenik. Poz handiz hartu dute berria farmaziako profesionalek, gela “mirarizko produktu” gisa kalifikatzen baitute, atzo gogorarazi zutenez “ez baitu adierazpen terapeutikorik”.\nAste bat eman du Osasun Ministerioak Viacremeren propietateak ebaluatzeko eta sendagai gisa publizitatea egiteko behar ziren baldintzak betetzen zituen aztertzeko. Susmatzen zen bezala, pomada ospetsua ez zen hori. Evaren azentua eta Su placer, Estatu Batuetan merkaturatzen den bezala, ginekologo iparramerikar batek diseinatutako krema bat da, eta aspalditik saltzen da zenbait herrialdetan, hala nola “emakumezkoen Viagran”. Sustatzaileek ziurtatzen dute efektu estimulatzaileak eta hodi-zabaltzaileak dituela, eta, gainera, ez duela kalterik egiten, ez duela albo-ondoriorik.\nOsasun Sailak zirkular bat bidali zuen asteartean Botikarien Elkargo Ofizialen Kontseilu Nagusira. Zirkular horretan ez du onartzen emakumeen Viagra sendagaia denik, eta gogorarazten da indarrean dagoen legeriak debekatu egiten duela sexu-errendimendua sustatzeko produktuen publizitatea. “Merkatuan duen presentzia legez kanpokoa da”, azpimarratzen du dokumentuak, “Espainian banatu nahi dela” jakin ondoren egindako dokumentuak, “emakumeengan sexu-propietate estimulatzaileak dituen produktu bat, genitaletan aplikatuz” iragartzen duena.\nBotika faltsua hamabi anpuluko kutxetan merkaturatuko zen Espainian, 90,15 eurotan, 14.975 pezetan. Pomada lubrifikatzaile baten batez besteko prezioa, “berme guztiekin”, sei euro (mila pezeta) ingurukoa da, Juan del Arco Bizkaiko Medikamentuaren Informazio Zentroko zuzendariak atzo gogorarazi zuenez.\n“Viacreme baginako gel lubrifikatzailea besterik ez da, eta ez da estimulatzailea, plazer handiagoa lortzen laguntzen du… baselina bezala”, esan zuen Del Arcok. “Ikerketan diru gehiago eta publizitatean gutxiago inbertitu behar zuten, horregatik da hain garestia produktu hau”, esan zuen espezialistak.\nGonzalo Garmendia Bizkaiko Farmazialarien Elkargoko kideak esan zuenez, “etenaldia primerakoa da, Viacremek osasun-sektoreari ospea kentzen baino ez zuelako laguntzen”. Hilaren 14an aterako zen merkatura. “Kosmetiko gisa saltzea nahi badute, baina ez sendagai gisa, ez baita sendagaia”, protesta egin zuen.\nBitrimak ilegal-eu salmenta


Basagoiti: «Ez dauka zentzurik Lopezek gobernatzen jarraitzeak» | Berria.eus\nBasagoiti: «Ez dauka zentzurik Lopezek gobernatzen jarraitzeak»\nHauteskundeak aurreratzeko eskatu dio PPk PSE-EEri, eta Lopezek gaur erantzungo du, gobernu bileraren osteko agerraldian Jesus Egigurenek uste du Jaurlaritzari eutsi eta legealdia amaitu egin behar dela\n2012-05-08 / Oihana Elduaien 0\nHautsi da. Ikusten zena gertatu da. PPk eta PSE-EEk ez dute elkarlanean jarraituko Eusko Jaurlaritzan. Antonio Basagoiti EAEko PPko lehendakariak jarri zion ahotsa hausturari: «Ez du zentzurik Patxi Lopezek gobernatzen jarraitzeak». Amaitutzat eman du akordioaren ibilbidea, eta hauteskundeak aurreratzeko eskatu dio Lopezi. Horretaz hitz egiteko Lopezekin bilera egin nahi dutela ere aurreratu du, Punto Radion egin dioten elkarrizketan. Nolanahi ere, bozak egin bitartean Jaurlaritzarekin jarrera «arduratsua» izango duela nabarmendu du Basagotik.Lehendakaritzatik ohar labur bat baino ez dute kaleratu Basagoitik esandakoak baloratzeko, eta Mariano Raxoiren gobernuari jarraituz autogobernua zein herritarren interesak ez babestea egotzi dio PPri. Nolanahi ere, Lopezek gaur egingo du Basagoitiren iragarpenaren inguruko balorazioa komunikabideen aurrean. Gobernuko sailburu guztiekin bilduko da aurrena, astero bezala, eta haren ondoren agertuko da. Nolanahi ere, lehendakaritzako iturriek Efe agentziari esan diote ez zaiela egoki iruditu hausturaren berri irrati bidez ematea, eta gaineratu diote PPk azaldu egin beharko duela PSE-EEk akordioko zein puntu urratu duen.Itxura guztien arabera, Eusko Legebiltzarrerako hauteskundeak aurreratu egingo dira, beraz. Martxoan beteko dira lau urte orain hurrengo bozak egin zirena, baina ez dirudi lau urteko epea beteko denik. Legealdia bururaino eraman daitekeela iradoki dute, hala ere, Jesus Egiguren PSE-EEko presidenteak eta Odon Elorza PSE-EEko diputatuak. Jaurlaritzari eutsi egin behar zaiola esan du Egigurenek Euskadi Irratian: «Hobe bakarrik lagun txarrekin baino», esan zuen.Basagoitik argi dauka ordea, bozak aurreratzea nahi du. PSE-EE eta PPren arteko akordioa «inoiz» ez dela erraza izan esan zuen Punto Radion, eta azkenaldian, adostasunak topatzea gero eta nekezago egiten zaiela. Horregatik, duela hiru urte sinatutako akordioak «gero eta logika gutxiago» duela eman zuen aditzera. Espainiako Gobernuak bultzatutako murrizketen kontra Auzitegi Konstituzionalean helegitea jarriko duela jakinarazi zuen Lopezek joan zen astean, eta Basagoitiren arabera, hori erabakigarria izan da: «PPk bere egin ezin dituen gauzak proposatzen ari da PSE-EE». Bera babesten dutenei «eraso egiten» dieten gauzak proposatzen aritzea egotzi dio Basagoitik Lopezi. Hargatik, ez dio zentzurik ikusten elkarlanerako itunari eusteari. Lopezen gobernuak ezker abertzalearekin duen jarrera ere ez du gustuko PPk. «Irmotasuna falta zaio».Interesen defentsaHerritarren interesak ez defendatzea egotzi diote elkarri PPk eta PSE-EEk. Lopez «herriaren interesak defendatzeaz baino kezkatuago dago», Basagoitiren irudiko, «bere alderdiko gauzak defendatzearekin». Horregatik aurreratu nahi ditu bozak: «Ez dugu botoekin pentsatuta egiten, herri baten onerako dela uste dugulako baizik». Aro bat amaitu da, PPren ustez, eta orain «Euskadik bide berri bat abiatu behar du».Hala ere, PP-PSE-EE akordioa garrantzitsua izan da, Basagotiren arabera: «Gizartearen amorrazio giroa amaitzea ekarri du, eta ETA bukatzeko ekarpenak egin ditu». Baina, orain, gauzak aldatu egin direla ikusten du PPk, eta «lasaitasunez eta moderazioz» gaia aztertu nahi du PSE-EErekin, bilera bat eginez. Bilera hori aste honetan bertan egitea nahi luke Basagoitik. «Normalkuntzak eta elkar ulertzeak garai berriak behar ditu. Ez da ezer gertatzen beste aro batera pasatuta».Patxi Lopezen iritzian, berriz, PP da «herritarren interesak defendatzen» ari ez dena. «EAEko PPren buruak Mariano Raxoiren gobernuaren murrizketei eta politikei jarraitzea lehenetsi du, Euskadiren autogobernua eta herritarren eskubideak defendatu beharrean», dio lehendakaritzatik komunikabideetara bidali duten oharrak.Idoia Mendia Jaurlaritzako bozeramaileak ez zuen gaiaren inguruko baloraziorik egin nahi izan, hori Patxi Lopezi dagokiola uste duelako. Hala ere, harrituta agertu zen Basagoitik hauteskundeak eskatu dituelako. Izan ere, PPren bozeramaileak asteburuan argitaratutako elkarrizketa batean esan zuen legegintzaldia amaitu egin behar dela.Mariano Raxoi Espainiako gobernuburu eta PPren buruak esan zuen ez zekiela Basagoitik ituna amaitutzat jo behar zuela. Hala ere, Alberto Ruiz Gallardon Justizia ministroak esan zuen babestu egingo dutela Basagoitik hartzen duen «edozein erabaki». Haren esanetan, EAEko PPko kideek dakite «ondoena» Araba, Bizkai eta Gipuzkoako gizarteak zein behar dituen.Bide bera hartu du PSOEren buru Alfredo Perez Rubalcabak ere. Patxi Lopezek gaur esaten duena «ehuneko ehunean» babestuko duela iragarri zuen.\nBiktimak, memoria eta autokritika Donostia 2016ko programazioan\nUrkijok eta APAVTek auzitara eraman dute presoen aldeko martxa\nOrain arte Noticias de Navarra, Diario de Navarra, El País eta El Mundo soilik jasotzen zituzten. 2009an ezarri zuen Iruñeko udal gobernuak bi kazetak ez erosteko agindua, Yolanda Barcina alkate zela. Barañainen ere agindu zuen UPNk. Nafarroako Liburuzainen Elkarteak "zentsura" salatu zuen orduan, zer erosi eta zer ez euren eskumena dela argudiatuz, gainera.\tSagardia Goñi sendia omendu dute Legarreako leizean\nFamilia ia oso bat desagertu zen, Gaztelun, 1936ko abuztuaren 30ean: Juana Josefa Goñi, haurdun, eta haren sei seme-alaba. Herriko leize batera bota zituzten, ustez.\tGehien irakurriak


Zakil Dong Fabrikatzaile eta Hornitzaile Errealistak, Zakil Dong Dong Handizkari Handia - Onemo Secret\nEtxea > Produktuak > Errezildarrak > Errealistak > Zakil Dong errealista\nZakil Dong errealista\nZakilen dong errealista aukera ezin hobea da hasiberrientzat, banakoentzat, bikoteentzat, lesbiarentzat eta gayentzat, bizitza sexualaren kalitatea hobetzeko. % 100 iragazgaitza da eta ventosa oinarri sendoa du, gainazal gogor eta lauenetan mantenduko dena eskuekin jolasteko.\nZakil dong errealistak arku iraunkorra du, benetako zakila eraikitzailea simulatzeko, erraza baita g puntua eta punturik sakonena jotzea, bagina edo anal osoa betez. Usainik gabeko TPE materialez egina dago, ez da toxikoa, biguna eta okergarria, gorputzari kalterik ez. Zakil dong erreala eztarri sakona praktikatzeko erabil daiteke eta zure ahoan betetako sentsazioaz gozatu.\nLuzera: 24cm, Diametroa: 4cm\nHot Tags: Zakil Dong errealista, bidalketa, fabrikatzaileak, hornitzaileak, banatzailea, handizkakoa, fabrika, pertsonalizatua, erosi, OEM, ODM, ontziratu\ngoi mailako dildo errealista


Ezpata dantza, atzoko eta gaurko errefuxiatuak lotzeko | Gizartea | Berria\nEzpata dantza, atzoko eta gaurko errefuxiatuak lotzeko\nBusturialdeko errefuxiatu talde batek ezpata dantza egin du Gernikako arbolaren parean (Bizkaia), harrera taldekoei esker ona adierazi eta inor ilegala ez dela aldarrikatzeko.\nGernikako bonbardaketa jasan zutenak eta 36ko altxamendu faxistaren ondorioz Euskal Herria utzi behar izan zuten errefuxiatuak izan zituzten gogoan, joan den igandean, Gernikan. Orduko errefuxiatuek bizi izan zuten egoera bidegabea gaur beste herrialde batzuetako milaka lagunek bizi dutela nabarmendu zuten Ongi Etorri Errefuxiatuak, Eztena, Astra eta Arrano Kultur Elkartea taldeek. Salatu dutenez, erakundeek ez dute nahikoa baliabiderik bideratu Busturialdera iritsi diren errefuxiatuei oinarrizko lehen arreta eskaini ahal izateko.\nLobak taldeko kideek ere errefuxiatuentzako laguntza galdegin zuen. "Guernika bakarragaz nahikoa" izan dutela adierazi dute. "Gernika, behin bidegabekeriak suntsitutakoa, ongietorririk beroenaren habia" izango da, elkartearen esanetan.\nHarrera taldekoei esker ona adierazteko eta inor ilegala ez dela aldarrikatzeko, ezpata dantza dantzatu zuen errefuxiatu talde afrikar batek, Gernikako arbolaren parean.\nDatorren larunbatean, hilaren 22an, manifestazio zaratasuna egingo dute, Gernikan. Kalejira arratsaldeko 18:30ean abiatuko da, Merkurioren estatuatik.


Euskararen Egunak kolorez jantzi zituen Londresko Trafalgar Square, Boise, Sydney, Bordele, Montevideo... — Euskal Kultura\nHemen zaude: Hasiera → Albisteak → Euskararen Egunak kolorez jantzi zituen Londresko Trafalgar Square, Boise, Sydney, Bordele, Montevideo...\nDonostia-San Sebastián. Munduko hainbat bazterretan izan zuen oihartzuna Euskararen Nazioarteko Egunak, Diasporako euskaldunek antolaturiko ekitaldiei esker. Londresen, kasu, aldarrikapen sinple eta koloretsua egin zuen London Basque Society elkarteak, Ingalaterrako hiriburuko Trafalgar Square plaza famatuan, abenduaren 2an, Euskararen Eguneko bezperan.\nElkarteko kideak National Gallery museo ospetsuaren eskaileratan bildu ziren eta han, bakoitzak letra bat eskuan hartuta euskararen aldeko aldarria egin zuten: "Euskaraz bizi nahi dugu". Ondoren Covent Garden plazako "Pix" pintxo jatetxean bazkaldu zuten. Euskal etxekoek argazkiaren "Making of" eder hau jarri dute sarean:\nAustralian, Sydneyko Gure Txoko euskal etxeak Euskararen Eguna euskarazko egunkari bakarrari lagunduz ospatzea erabaki zuen eta Berriaren aldeko bazkaria egin zuen. Bazkari honen bitartez bildutako dirua Berriaren aldeko 'Zure ziztada behar dugu' kanpainari emango dio elkarteak. Ehun lagundik gora bildu ziren Gure Txokon, eta giroa oso ona izan zen.\nIkasleek euskara zergatik ikasten duten azaldu zuten --"euskara ikasten dut euskal kulturaren arima delako", esan zuen batek-- eta euskara ikasteko erronkei buruz ere aritu ziren solasean. Klasean jolasak egin zituzten euskaraz eta ondoren Lekuona jatetxean pintxo jana egin eta klasean ikasitako gabon kantak abestu zituzten.\nBordelen, Frantzian, Euskaldunon Biltzarra Euskal Etxeak Kirmen Uribe idazlea izan zuen gonbidatu nagusi gisa Euskararen Egunean. Ondarroarrak "Bilbao - New York - Bilbao" eleberria aurkeztu zuen Bordeleko Cervantes Institutuaren egoitzan eta ondoren Euskal Etxean Kimuak programako euskal laburmetraien emanaldia egin zen, Euskadiko Filmategiko Esther Caberok aurkeztuta.\nElkarteko presidente David Mugicak EuskalKultura.com-i azaldu dionez Uriberen aurkezpenera 50 bat pertsona bildu ziren eta "oso momentu hunkigarria, interesgarria izan zen". Ondotik ikusi ahal izan ziren laburmetraiak, aldiz, "hunkigarriak dira benetan, batzuetan irringarri, bestetan negargarri, hunkitzen zaituzte hunkitzen. Proiekzioaren ondoren, zintzur-bustitze jakina! Bai antolatzaileak bai etorriak zitzaizkigunak denak pozik zeuden!".\nAmaitzeko, Uruguaien Montevideoko Euskal Erria euskal etxeak kalera atera zituen bazkideak, Euskararen Egunaren berri emateko hirikideei. Gauen, "Gazta Zati Bat" dokumentalaren emanaldia egin zen elkartearen egoitzan. Euskal Erriakoek sarean jarri dute eguneko bideo hau:\nLondresko Euskal Etxeko kideak Trafalgar Square famatuko National Gallery museoko eskaileratan euskararen alde! (argazkia LondonBasqueSociety)\nEuskararen Eguna eta Urte Amaierako jaiak, hitzordu anitz Argentinako euskal etxeetan abenduan zehar\nIkasle eta irakasleek, lagun eta zaleek, denek batera ospatu zuten Argentinan Euskararen Nazioarteko Eguna\nBadator Euskararen Eguna! Diasporan hasi dira hainbat ekitaldirekin astelehenerako giroa berotzen


Maristetan kalitate oneko irakaskuntza - Ahotsak.eus\nMaristetan kalitate oneko irakaskuntza\nMaristetan kalitate oneko irakaskuntza Maristetan ikasteko, ordaindu egin behar izaten zen, eta oso ondo ikasten zen. Han izandako irakasle bat oso ona zen, eta enpresari onak izateko aholku baliagarriak eman zizkien. Gerra garaian, maristek irakasteari utzi zioten, eta Inazio bera baserrian aritu zen lanean.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan AZP-022-003 kodeko bideoa nahi duzula aipatzea: ahotsak@ahotsak.eus\nMaristetan ikasteko, ordaindu egin behar izaten zen, eta oso ondo ikasten zen. Han izandako irakasle bat oso ona zen, eta enpresari onak izateko aholku baliagarriak eman zizkien. Gerra garaian, maristek irakasteari utzi zioten, eta Inazio bera baserrian aritu zen lanean.\nGaia(k): Ohiturak eta bizimodua » Hezkuntza » Maisu-maistrak , Ohiturak eta bizimodua » Hezkuntza » Fraideak\n- Maristetan e... zeozertako preparau ziñen? Gero zeoze ikasteko o ez? Danantzako obligatorioa zana, huexe...\n- Ez, hola marixtetan pagau in ber izeten zan xei pezta, duro zillerreko haundi hure ta pezetie... eta ordun, danak ez zen hure oso... zea ta geo, herriko hauetako ayuntamentuek batzuentzako subentziyuek eoten zan... eta maixtetan oso ondo eakusten zeben. Ta geo, gaiñea, nik izen nun suertie, ikearri izen nun, zeatiken profesorie toka ziun... giñen berrota hamar, berrota hamar justuen, eta berrota hamar justuek danak enpresayuek erten zien, klase bat o bestie, bestie... zan. Baiño haren, haren... emandako konsejuek ez zeben fallatzen, ta gauze bat nei pasa zatena: “Mira, cuando esta bien nunca pretendais a busca de mejor. Porque mejor no existe”, ta nik earki nauken hau, oso ondo, baiño “a busca de mejor” eta prakasa in dit haren konsejue. Eta...\n- Begiengatik esaten dezu?\n- Bai. Eta gero, esaten zuen pertsona bat ezautzen ta zer eta a... “nola hala txikito bat o kafe bat hartzea jun hadi te dirue ateatzen... nahikue dek ezautzen pertsonie” . “Ze sentidotan?” “Paiñolo artien ta pezetie billa ezin de ta [...] Operaziyo gutxi ein harekin ze dirue dana ordenaute gauze [...].\n- Gustokoa da.\n- Detalletsu ta osea... gauze askotan. Ikearri ona tokau ziun, bai. Ikearri ona tokau ziun.\n- Ta esan dezu hamasei urte arte ibili ziñela maristekin?\n- Bai, bakarrik... gerrie erten zun ta, gerrikin ta gero erritirau ein in ber izen gendun. Baiño geo gaiñea...\n- Zeatik erretirau? Maristak ya utzi in zuen erakustie?\n- Ez, ondiken'e segitzen diobe.\n- Baiña gerra atea zan garayen?\n- Utzi ein zuen?\n- Bueno, batzuk gerrik’e harrapu zitun, baiño ez. Gerrikin'e segi in zioben, gerrikin'e segi... Baiña guk gero auzun... este etxin laneako ta abar ta... Etxea erretira giñuzen. Ta gaiñea, baserrireko(z) hori ya nahiku zan.\nMaistra nafarra etxean\nDel Barrio maisua; 1934an ikastolara\nElizarango mojen oroitzapen onik ez


Iurretako San Migel elizak 200 urte beteko ditu irailaren 29an - Gerediaga Elkartea\nIurretako San Migel elizak 200 urte beteko ditu irailaren 29an\nOndarea\tEfemeridea\tIurreta\n1815eko irailaren 29an bedeinkatu zuten gaur egungo Iurretako San Migel Goiangeruaren eliza. Hori gogoratzeko, Gerediaga Elkarteak Iurretako Udala, kofradiak eta parrokiaren laguntzarekin astebeteko ekintzak antolatuko ditu.\nElizaren 200. urteurrena gogoratzeko liburu argitalpena, hitzaldiak, bisita gidatuak eta meza kantatua antolatu dira.\nIrailak 22, asteartea – 19:00 / Elizako kaperan\nJon Irazabal iurretarrak eta Gerediagako kideak "Iurretako leizaren istorioak" argitalpena prestatu du. Euskaraz eta gazteleraz eskuragarri izango da. Argitalpenaren aurkezpena aprobetxatuz, liburuko pasarte nagusien gaineko solasaldia egingo da\nIrailak 24, osteguna – 19:00 Elizako kaperan\n10 urteko lanak behar izan ziren egungo eliza eraikitzeko. Alejo de Miranda arkitektu gipuzkoarrak zuzendu zuen lana. Bereak dira, besteak beste, Ordiziako udaletxea edota Dima, Arratzu, Nabarniz eta Bermeoko Santa Maria elizak. Arkitektu honen gaineko azalpenak Jesus Muñiz Bilboko Eleiz Museoko arduradunak emango ditu\nIrailak 26 eta 27 – Bisita gidatuak\nIurretako elizaren historia bisita gidatu batean parte hartuz ezagutzeko aukera dago bi egunetan. Irailaren 26an arratsaldeko 18:00etan izango da gazteleraz. Irailaren 27an euskaraz egingo da bisita gidatua goizeko 11:00etan. Doakoak badira ere, izena eman behar da aurrez 946818066 telefonoan, leku kopuru mugatua dagoelako.\nIrailak 29, asteartea – 11:00 Elizan\nUrteurren egunean, Iurretako koruak meza nagusian Jose Maria Miangolarra musikariak 1909an idatzitako "Adoramus Deo" meza abestuko du lehen aldiz. Amaitutakoan, elizako kaperan Iurretako elizak kontu eta bataiatuen lehen liburuen erakusketa zabalduko dute. Eguerdiko 2ak arte egongo da zabalik goizez eta 17:00etatik 20:00etara arratsaldez.


Zer da erreflexologia ? - Mylène Réflexologie Plantaire & Palmaire\nZer da erreflexologia ?\nOinazpiko erreflexologia terapia natural bat da. Aspaldiko teknika da, jadanik Egipto zaharrean baliatzen zutena. 20. mendearen hastapenean, Mendebaldean, William Fitzgerald medikuak atzeman zuen eta oraindik orain baliatzen diren printzipio nagusiak ezarri zituen, zonen teoria garatuz. 1930 urte inguruan, Eunice Ingham-ek, artoski egin zuen organoekin loturik ziren oinaren zonen mapa bat eta bere metodoa pikoan ezarri zuen. Izan ere, gure oin bakoitzaren zolan, bakoitza organo bati, guruin bati edota gorputzaren alde batekin loturik diren erreflexu zonak ditugu.\nErabiltzen den metodoa oinaren ukitze molde berezi bat da : erreflexologoak eri muturrekin bereziki, eripototsekin zapatzen du, jarraikian, oin osoan. Erreflexu zonak gisa horretan sustatuz, gorputzari sendatzeko dituen ahalak askatzen zaizkio… Egiazko "osasunaren laguntzailea" erabiltzen du erreflexologoak, gorputz osoa hartzen baitu kontuan eta ez sintoma bakar bat soilik ; horrek homeostasia prozesuari irekitzen dio bidea, hots, sistemen harmonizatzeari.\nOinazpiko erreflexologiak gorputzak dituen toxinak kanporatzeko bidea ematen du eta gisa horretan gorputzean odola eta energia zirkulatzen laguntzen ditu. Besteak beste, oso eraginkorra da nerbio sistemako arazoetarako, hau da, estres, suminkortasun, idorreria edo loezinerako, eta hainbat gaitz arintzen ditu ere :\nestresa, gehiegizko akidura, herstura, urduritasuna, idorreria, loezina\ndigestio arazoak, hanturak\nmenopausia, andropausia, hilabetekoen aitzineko sindromea, antzutasuna\nmingranak, neuralgiak, ziatikak\nbizkarreko eta garondoetako minak\ngiharren tentsioak, zirkulazio edota linfa arazoak\nErreflexologiak gaitzari aitzina hartzeko eta sendatzeko ere balio du. Lasaitze eraginkorra da, ororentzat eta zeinahi adinetan egokia… estres egoera orotan. Bizimolde osasuntsu batekin loturik, eta erregularki baliatuz gero, lasaitasunaz gain, ongizate iraunkorra ekartzen dizu ere.\nOinazpiko erreflexologia ohiko medikuntzaren osagarri hauta da, bainan ez du diagnostikorik egiten edota mediku artamendurik aldatzen. Ez da, inolaz ere, mediku kontsultara joan ordez erabili behar, sintomak zeinahi direlarik ere.


Trenbideko lurretan hamar guneko "arnasgunea" egitea proposatu du Durangoko EH Bilduk - Durango - Anboto.org\nTrenbideko lurretan hamar guneko "arnasgunea" egitea proposatu du Durangoko EH Bilduk\nAritz Maldonado 2019-05-15 12:55\nMartxoak 31 parkea "Durangok behar duen birika berdea izango da" azaldu du Ima Garrastatxu koalizio abertzaleko hautagaiak. Proposamena lotuta dago lur horien inguruan egitekoa litzatekeen galdeketari.\n"Durangarrek lur horietarako proiektatuak dauden bost dorreen proposamena galdeketaren bidez gelditzea erabakitzen badute, hau da gure proposamena" azaldu du EH Bilduren alkategaiak. Martxoak 31 parkean hamar gune egitea aurreikusten du koalizio abertzaleak, besteak beste, kultur ekimenak egiteko anfiteatro bat, umeentzako jolasgune estali bat, tren geltoki "duin" bat, baso txiki bat, frontoi estali eta irekia edota gimnasia makinak.\nKoalizio subiranistak zazpi ildo nagusitan oinarritzen den programa parte hartzailea osatu du. Azken lau urteetan eginiko auzo batzarretan, edota elkarteekin eginiko batzarretan ondorioztatutako 300 proposamen zehatz bildu ditu bertan, gainera. "Durango hobeago bat lortu gura dugu, demokratikoagoa, aurreratuagoa, herritarragoa, bizigarriagoa, anitzagoa, auzotarragoa eta durangarragoa" laburtu du Aritz Bravo hautagaiak.\nAuzoetako zinegotzien figura sortzea da EH Bilduk aurkezturiko beste proposamen bat. "Eraikin publikoak konpondu eta herritarren eskura jarriko ditugu auzo ezberdinetan, baita ere" azaldu du Iker Urkizak. Auzotarren erabilerako atontzea proposatu dituzte, besteak beste, Correoseko eraikin zaharra, Murueta-Landako jauregia, edota San Faustoko Kapitenea baserria. Ildo beretik, "burokrazia errazteko pertsona bat" ezartzea proposatu du EH Bilduk.


Léguillac-de-l'Auche - Wikipedia, entziklopedia askea.\nDidier BANIZETTE (2014-2020)\n45° 11′ 05″ N, 0° 33′ 23″ E / 45.1847°N,0.5564°E / 45.1847; 0.5564Koordenatuak: 45° 11′ 05″ N, 0° 33′ 23″ E / 45.1847°N,0.5564°E / 45.1847; 0.5564\nMensignac, Annesse-et-Beaulieu, Saint-Aquilin eta Saint-Astier\nLéguillac-de-l'Auche (frantsesez eta ofizialki: Léguillac-de-l'Auche) Okzitaniako udalerri bat da. Administratiboki Frantziako Dordoina departamenduan dago, Akitania Berria eskualdean. 2013an 1014 biztanle zituen.\n2007an Léguillac-de-l'Auche udalerrian erroldatutako biztanleak 831 ziren. Familiak 312 ziren, horien artean 62 pertsona bakarrekoak ziren (29 bakarrik bizi ziren gizonak eta 33 bakarrik bizi ziren emakumeak), 115 seme-alabarik gabeko familiak ziren, 115 seme-alabak dituzten bikoteak ziren eta 20 seme-alabak dituzten guraso-bakarreko familiak ziren.\n2007an 355 etxebizitza zeuden, 322 familiaren etxebizitza nagusia ziren, 22 bigarren erresidentzia ziren eta 10 hutsik zeuden. 344 etxeak ziren eta 10 apartamentuak ziren. 322 etxebizitza nagusietatik 274 bere jabearen bizilekua ziren, 42 alokairuan okupaturik zeuden eta 6 doan lagata zeuden; 3 etxek gela bat zuten, 6 etxek bi zituzten, 34 etxek hiru zituzten, 105 etxek lau zituzten eta 174 etxek bost zituzten. 267 etxek euren parking plaza propioa zuten azpian. 108 etxetan ibilgailu bat zegoen eta 190 etxetan bat baino gehiago zituzten.\nLéguillac-de-l'Auche udalerriko biztanleria-piramidea 2009an .\n2007an lan egiteko adina zuten pertsonak 563 ziren, horien artean 416 aktiboak ziren eta 147 inaktiboak ziren. 416 pertsona aktiboetatik 386 lanean zeuden (210 gizon eta 176 emakume) eta 30 langabezian zeuden (5 gizon eta 25 emakume). 147 pertsona inaktiboetatik 67 erretiraturik zeuden, 39 ikasten zeuden eta 41 "bestelako inaktibo" gisa sailkaturik zeuden.\n2009an Léguillac-de-l'Auche udalerrian 341 unitate fiskal zeuden, 900 pertsonek osaturik. Pertsona bakoitzeko diru-sarrera fiskalaren mediana urteko 17.890,5 euro zen.\n2007an zeuden 24 komertzioetatik, 5 eraikuntza enpresak ziren, 6 ibilgailuen saltze eta konpontze enpresak ziren, 2 garraio enpresak ziren, 1 ostalaritza eta jatetxe enpresa zen, 1 finantziazio enpresa zen, 3 higiezinen enpresak ziren, 4 zerbitzu enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 9 zerbitzu publikoetatik, 2 ibilgailuen konpontzeko eta nekazaritza tresnetako lantokiak ziren, 1 margolaria, 2 zurginak, 1 iturgina, 1 eraikuntza enpresa eta 2 higiezinen agentziak.\n2000. urtean Léguillac-de-l'Auche udalerrian 31 nekazaritza-ustiategi zeuden, 715 hektarea erabiltzen.\nAnnesse-et-Beaulieu (2,7 km)\nRazac-sur-l'Isle (4,1 km)\nMensignac (4,6 km)\nSaint-Astier (4,8 km)\nSaint-Aquilin (5,1 km)\nMontrem (6,2 km)\nLa Chapelle-Gonaguet (6,8 km)\nBNF: 152518836 (data)


Txarri okelearen eragina osasunean (II) - bizkaie.biz\nJan-edanak II. urtea // 38. zenbakia - 2003ko zemendiak 15\nGure osasunerako arriskutsuak ete dira txarri okelearen koipeak?\nBadajoz probintzian azterlan interesgarria egin eben oraintsu: jateko ohituren garrantziaz jaubetuta, koipe insaturatuetan aberatsa zan txarri okelea (urdaiazpikoa zehatzago esateko) jaten eban pertsona talde bat ikertuz honako ondorioa atara eben:\nNeurriz jan ezkero eta dietearen osotasunagaz ondo konbinauta, txarri okelea jaten eben lagunak ez ziran loditu eta ez jaken gaixotasun kardiobaskularrik agertu; kontrakoa pasau zan, hau da, lagun horreen odoleko triglizerido eta kolesterol mailak bajatu egin ziran.\nBeraz, txarri okeleak beste okela batzuen antzeko kaloria kantidadea dauka; dakizuen moduan, koipe askogaz preparau ezkero, orduan kalorien kantidadea gora joango da. Ganera, koipearen distribuzinoa gaixotasun kardiobaskularren aurrean lagungarria be izan daiteke. Baina kontuz: neurriz jatea nahitaezko baldintza da. Kontuan euki eragin onuragarri horreek ikusten ez dan koipeak daukazala, hau da, okelearen hegaletako 'zuriak' jaten ez badoguz hobeto.\nBeste alde batetik, hestebeteen atalean esan neutsuena be ez ahaztu: hestebeteak txarri okeleaz ganera, koipe kantidade handiagaz preparetan dira eta horregaitik hestebeteek ez daukiez atal honetan aitatutako propiedade onuragarriak.\nOsasunaz berba egiten dogunean, batzutan “arriskutsua” izan leiteke jateko zehatz baten ganean gauza onak esatea, persona batzuk automatikoki “jateko hori sarritan eta ugari jan beharko dot orduan” pentsetako jokerea daukielako. Eta ez naz sekula kantsauko, behin eta barriro errepetiduko deutsuet: JATEKO GUZTIAK ONAK DIRA NEURRIZ JATEN JAKIN EZKERO. Txarri okeleak ezaugarri probetxugarriak daukaz eta ez dogu orain hasi behar beste okela mota batzuk gitxiagotzat edo txartzat hartzen. Gure jateko modua askotarikoa eta zenbat eta aberatsagoa izan hobeto, osasuntsu bizitzeko aukera handiagoak eukiko doguz eta. Eta betiko legez, edozein jatekoren iturria edo jatorria zenbat eta naturalagoa izan jateko hori kalidade hobeagokoa izatea errezagoa izango da.\nAurreko atalean, horrenbeste amodio-gorroto eta fama on-txar irabazi dauen txarri okelearen berezitasunak ezagutzen hasi ginan eta oraingoan be horretan jardungo dogu.\nB taldeko bitaminen iturri ona da txarri okelea, B1 bitamina edo Tiaminan batez be; kontuan hartu 100gramu okelatan 0,89gramu Tiamina dagozala (okela mota gehienek ez dabe 0,2 miligramu baino gehiago eukiten). B12 bitaminearen kantidade handiak be badaukaz eta Riboflabina (edo B2) Niazina (edo PP bitamina) eta Piridoxina (edo B6) franku be bai.\nKoipetan disolbagarriak diran bitaminei jagokenez A eta D bitaminak kantidade txikiagoetan daukaz eta koipean dagoz gehienbat. Jateko moduaren arabera, E bitamina (edo Tokoferol) kantidade handiak euki leikez txarri okeleak. Gaur egunean pentsu asko bitamina horretan aberastuta dagoz eta, modu honetara, E bitaminearen propiedade antioxidatzaileei ezker, animalia hil ostean, okelearen koipeak –koipe insaturatuak batez be- garraztutea ebitau gura izaten da.\nZelako koipea dauka txarri okeleak?\nDagoeneko irakurleak badaki edozein okelak ikusten dan eta errez kendu geinkean koipea (okelearen alboko zati zuria edota urdaia) eta ikusten ez dan eta muskuluagaz edo giharragaz nahastauta dagoan koipea daukazala. Ez dogu ahaztu behar aitatutako koipe mota bi horreek koipearen propiedade garrantzitsuenetariko bat emoten deuskuela: okelearen gusto eta aroma berezia.\nTxarri okelearen 100 gramutan 60 miligramu kolesterol dago. Badagoz kolesterol gitxiago daukien okelak (untxia) baina gehiago daukienak be bai, berbarako behi okeleak 70 mg daukaz, oilaskoarenak 80 mg eta artxoarenak 90mg (datuok 100gramu elikagairako dira).\nTxarri okelearen koipe motaren inguruan sortu izan dira eztabaidarik handienak. Hasteko, ez dogu ahaztu behar txarriaren arrazak eta jateko moduak eragin erabagiorra daukiela okelearen konposizinoan eta adituek ziurtatzen dabenez, aste gitxi batzuren barruan txarriak jatekoetatik hartzen dauen koipe mota berbera sortzen dau bere gorputzean.\nKoipe insaturatuak konsumidu dituan txarri baten okeleak -iberiar arrazako txarrien okeleak- behi okeleak edota artxo okeleak baino koipe insaturatu (osasunerako arriskutsuagoak) gitxiago daukaz. Beste okela mota batzuk baino koipe monoinsaturatu gehiago (oliba orioak dauakanaren antzekoa), baita koipe poli-insaturatu gehiago. Txarriaren jateko eta hazteko moduaz ganera, txarriak berak animalia moduan genetikoki daukazan berezitasunak bere okeleak beste animalia batzuen okelak baino koipe insaturatu gehiago eukitea eragiten dau.\nDana dala, ezbardintasun handiak dagoz mendian hazi eta bizitzako azken asteetan koipe insaturatuetan aberatsak diran elikagaiak jan –berbarako uzkurrak- edo pentsua bakarrik jan daben txarrien okelearen artean.\nGiroaren tenperaturan koipe saturatuak solidoak izaten dira eta koipe insaturatuak likidoak. Epeltxuago dagoanean, izerditan eta tangadaka hasten diran pernilak argi erakusten deuskue koipe insaturatuetan aberatsak dirala.


Losada | ETXEBIZITZA URRETXUN - Losada\nEgurrez josita dagoen prisma zentral batek, egunean zehar erabiltzen ditugun espazioak antolatzen ditu; jangela, egongela, sarrera eta sukaldea. Honen barruan, biltegia eta komuna daude.\nKubo hau nahikoa da erabilerak mugatzeko eta antolatzeko, pareta banatzaileak erabili gabe.\nEgitura desestali egiten da hormigoia biluzik utziz. Zutabea eta habea sortzen duten multzo honek, antolatzaile bezala jokatzen du kuboarekin batera.\nGainerako espazioak oso modu neutralean planteatzen dira, lehen aipatutako bi elementu horiek azpimarratzeko eta nabarmentzeko asmoarekin.\nEgurra erabiltzea eta proposamenaren funtsezko puntuetan argiztatzea ezinbestekoa da etxebizitza eroso eta funtzionala lortzeko.


Uraren presio arazoak konpontzeko lanak hasi dira Floreaga auzoan\nBerriak Uraren presio arazoak konpontzeko lanak hasi dira Floreaga auzoan\n2015/10/30, Ostirala - 09:34\nGipuzkoako Ur Kontsortzioak aurreko astean hasi zituen Floreaga auzoan uraren presioak ematen dituen arazoak konpontzeko lanak. Sarritan kexatu izan dira auzotarrak uraren presio eskasagatik eta esku-hartze honekin arazoari soluziobidea jarriko zaio. Ondorengo kaleetan ari dira lanak burutzen: Atxabaleta kalea 1, Izarraitz kalea 7, 8, 9 eta 11, eta Atanotarren plaza 1 eta 2 zenbakietan\nObra hauekin azpiegiturak ere hobetuko dira fibrozementuzko hoditeria kendu eta fundiziozkoa jarriko baita. Ur hornikuntzako 190 metro kainu berritzen ari dira sare orokorrean eta beste 87 metro hartuneetan.\nInbertsio osoa 50.398 eurokoa da, alegia, Kontsortzioak Azkoitiko Udalarekin inbertsioetarako urteko konprometituta duen diru-kantitatearen %39. Izan ere, hitzartutakoaren arabea, 129.000 euro bideratzen ditu urtean Kontsortzioak Azkoitian inbertsioetara azpiegiturak hobetzeko.\nHurrengo hobekuntzak San Martinen eta Txalon Errekan\nUrtea amaitu aurretik, Ur Kontsortzioak San Martingo eta Txalon Errekako azpiegiturak hobetzeko obrak gauzatuko ditu. Datorren astean hasiko dira lanak eta zaharkituta edo hondatuta dauden ur hodiak berritzea da helburua.\nProiektuaren kostua 98.236 eurokoa da eta Mogel, Azpeitia eta Tolosa kaleetako 1, 2 eta 3 zenbakiei eragiten die eta baita Txalon Errekako auzo osoari ere.\nSan Martinen kasuan, fundiziozko hoditeri berria ipiniko da, Txalon Errekan, berriz, San Martindik datorren kainua kendu eta Burdinoletatik heltzen den fundiziozko hoditik hornituko da ura auzora.\nEsku-hartze honekin 625 metro kainu berrituko dira guztira gune hauetan.\nInbertsio biak gauzatzen ari den etengabeko hobekuntzaren prozesuaren baitan sartzen dira.


Hollandek 30.000 milioi euroko murrizketak iragarri ditu\n2013ko ekainaren 19a | Azken eguneraketa 11:17 albistea\nTelebistan iragarri ditu Hollandek azken hiru hamarkadetako murrizketarik handienak.\nFrantziako presidente François Hollandek bi urtean 30.000 milioi euroko murrizketak egingo dituztela iragarri du, defizita %3ra jaisteko helburuarekin. Diru-sarrera handienak dituzten familiek, irabaziak bir-inbertitzen ez dituzten enpresek (handienek bereziki) eta ministerio guztiek (Hezkuntzak, Justiziak eta Segurtasunak salbu) jasango dituzte murrizketen ondorioak.\nFrantziar "aberatsenei" euren "abertzaletasuna erakusteko" eskatu die Hollandek, eta iragarri du milioi bat euroko errentak gainditzen dituztenei %75eko tasa jarriko zaiela. Era berean, Frantziako herritarrik aberatsenaren (Bernard Arnault enpresariaren) jarrera kritikatu du, "hau bezalako momentuetan" belgikar herritartasuna eskatzeagatik.\nAberatsenei jarritako zergak ika-mikak sortu ditu. Batzuentzat, aplikatu beharreko neurri ausarta da. Besteentzat, ordea, "talentuaren, merituaren eta esfortzuaren" ordainsari legitimoari erasoko liokeen lapurreta da, eta ez lituzke aberatsenak ukituko, euren errentak ez direlako pasatzen PFEZ zergaren menpe dauden bideetatik.\nLan-merkatua erreformatzea beharrezkoa izango dela gaineratu du Hollandek. Dagoeneko 3 milioi langabe baino gehiago dago Frantzian, herritar aktiboen %10 baino gehiago.


Lekaleak egiteko moduak (eta ez dira eltzekoak) | Consumer\nLekaleak egiteko moduak (eta ez dira eltzekoak)\nLekaleek joko handia ematen dute sukaldean. Eltzekari on batean dastatzeaz gain, gozatu entsaladetan edo hanburgesa edo kroketetan prestatzen.\nBiltegian denbora gehien irauten duten elikagaien artean daude. Horregatik, lekaleak izan dira produktu nagusietako bat supermerkatuetako konfinamendu-egun horietan egindako metaketa handi edo txikietan. Gaur egun ez dago etxean babarrun, garbantzu eta lentejazko ontziak edo kontserbak eta, askotan, ilarrak, babak edo soja falta diren etxerik. Ongi kontserbatzeko, Miguel Ángel Lurueña elikagai-teknologoak gogorarazten duen bezala, leku fresko eta lehorrean jarri beharko ditugu, eguzki-argitik, substantzia arriskutsuetatik eta usain sendoetatik urrun, eta inoiz ez lurrarekin kontaktu zuzenean. Horiek gozatzeko, koilara eder batean egiteaz gain, beste aukera eta arrazoi batzuk daude egunero dastatzeko. Artikulu honetan horren berri ematen dugu.\nAperitiboak eta sarrerakoak lekaleekin\nTxitxirio-patea edo humusa. Pate begano nagusia egitea oso erraza da. Garbantzuak (edo egoste-zukua, etxean egin badira) xukatu, eta irabiagailuan nahastu limoi-zukuarekin, oliba-olioarekin, baratxuriarekin eta sesamoarekin, krema fin eta distiratsua lortu arte. Eta nahi baduzu, 50 gramo oliba berde hezurrik gabe gehi ditzakezu zatitxo oso txikitan.\nIlarrak eta/edo brokolia dituzu? Ausartu zaitez hemen proposatzen ditugun barazki izoztuekin egindako hummus batekin edo birekin: ilarrekin (bai, lekalea da) eta brokoliarekin garbantzuekin.\nBeste tapa bat. Etxeko kroketak maite dituztenei erronka bat proposatuko diegu konfinamendu-egun horietarako: saiatu zure lekaleek ez bezalako errendimendua ateratzen dilista-kroketa errezeta honekin. Eta nahiago baduzu garbantzuekin, begira nola egiten den falafel bat, Ekialde Ertainean ohikoa.\nEta begi bat? Probatu dilista-kaputxinoa, menu berezi baterako proposamen berritzailea, urtebetetze, igande edo koarentenako jaiegunetan harritzeko.\nEgoskariez gain, beste aukera bat da pureak eta kremak egitea. Babarrun gorrien krema bere sakramentuekin oso kalorikoa eta koipetsua izango da.\nHorregatik, lekaleekin egin ditzakezun guztien artean, ilarrak nabarmentzen ditugu, kontserbakoak nahiz izoztuak. Kremaz oso ongi ligatzen dute, beren ezaugarriak galdu gabe. Eta, gainera, sedentarismo-garai honetan, idorreriari aurre egiten lagunduko dizute. Jarraitu ilar-kremaren errezeta honi, eta konplikatu txanpinoiekin, urdaiazpikoarekin…\nOrain, duela hilabete bezain hotza egiten ez duenez, konfinamendua hasten dugunean koronabirusaren hedapena ez zabaltzeko, koilara-plater gutxiago eta lekaleak dasta ditzakegu, eta beren landare-proteinak entsalada hotz edo epeletan gozatuko ditugu. Entsaladak barazkiekin osatzen dira, eta eragin antioxidatzailea duten bitaminak, mineralak eta substantziak ematen dituzte. Gainera, ozpin-olio soil batekin zapore bizia lortuko duzu. Eta gatzik ematen ez badiozu, are onuragarriagoa izango da hipertentsioa edo likido-erretentzioa duten pertsonentzat. Baina aukera gehiago daude.\nArtikulu honetan sei entsalada izango dituzu: bi dilista (atunarekin eta sagarrarekin, apioarekin eta letxugarekin), beste bi garbantzu (laranjarekin eta arrautza egosiarekin) eta beste bi babarrun (bat babarrun zuriekin eta lekak izokinarekin eta azkena babarrun beltzekin). Eta konbentzitzen ez bazaituzte, begira itzazu kontserbako lekaledun hiru entsalada errezeta.\nBaba da, hain ohikoa ez den arren, zuntz asko duelako oso interesgarria. Bai samurrak bai lehorrak, eta bai izoztuak zein potokoak, entsaladak egiteko balio dute. Baba- eta letxuga-entsalada erraz bat edo entsalada landuago bat aukeratu: baba- eta ganba-entsalada urdaiazpikoarekin eta mendazko ozpin-olioarekin.\nZopa hotzak lekaleekin\nEta konfinamenduak uste baino gehiago irauten du, ez kezkatu biltegian lekaleak badituzu. Uda hurbildu ahala, zopa hotzak egosiko dituzu lekaleekin. Ilarrak urdaiazpikoarekin, klasikoa da, baina badira beste asko ere, hala nola babarrunak, piperra eta atuna, garbantzuak eta mahaspasak, edo dilistak, arrautza eta azenarioa.\nHanburgesak eta albondigak lekaleekin\nGozamen begetariano hau egiteko probatu ez baduzu, orain denbora gehiago duzu, saia zaitezke. Bigarren plater gozo-gozoa izango duzu, eta, seme-alabak badituzu, oinarrizko elikagai horiek zure menuan sartzeko modu osasungarria.\nHanburgesak edo albondigak lekaleekin: arrozarekin eta dilistekin; falafelarekin (garbantzuak); arrozarekin eta garbantzuekin; babarrun beltzekin, tofuarekin eta sojarekin; babarrun zuri eta lentejekin; garbantzuekin eta azukisekin (babarrun gorria); eta sojarekin.\nLekaleak zerealekin: konbinazio perfektua\nAdituen arabera, lekaleak elikagai osatuenetako bat dira nutrizioaren ikuspegitik. Hala ere, ematen dituzten proteinak kalitatezkoak izan daitezen, funtsezko aminoazido guztiak eduki behar dituzte. Eta kasu honetan, metionina gutxi dute. Horretarako, elikagai bat jarri behar da. Zein? Zerealak. Beraz, ahal duzun guztietan, neurtu. Gomendio batzuk: dilistak arrozarekin, garbantzuak kuskusarekin edo pasta ilarrekin.


Erregistro Zibileko ziurtagiriak euskaraz eska ditzakezu | 11dok\nErregistro Zibileko ziurtagiriak euskaraz eska ditzakezu 2013(e)ko Uztailak 16\nErregistro Zibiletan ematen diren ziurtagiriak pertsonen egoera zibilari buruzkoak eta legeak zehazten dituenak dira: jaiotza, ezkontza, izen-abizenak, naziotasuna, heriotza, bizi- eta egoera-agiria, tutoretza… Horiek, bada, euskaraz eska ditzakezu.\nGaur egun jaiotza, ezkontza eta heriotza egiaztagiri-eskaerak erregistroan aurrez aurre ez ezik, Internet bidez ere egin daitezke. Horretarako, nahi duzun ziurtagiria aukeratu dezakezu; doan eta posta arruntez jasoko duzu eskatutako ziurtagiria.\n← Epaiketa batean euskara erabiltzeko eskubiderik osoa duzu\nMedikuaren egiaztagiria euskaraz (Osakidetza) →